text:
Mwanamuwala Shanita Namuyimbwa amanyiddwa nga Bad Black ekkomera alifulumye na nkuba mpya anti oluvuddeyo n’asuubiza bannayuganda okubakubira emiziki beekwate ne mu byenda.Bad Black wetwogerera ayolekdde situdio kuyimba ayolese ekitone kyeyafunidde mu kkomera mwamaze emyaka ebiri.Shanita Namuyimbwa ategeezezza nti manager(maneja) gwalina amuganye okwatuukiriza ennyimba z’aleeta ssikulwa ng’abayimbi ba wano bazikoppa nebazibba.
Bino Badblack abyogedde bwabadde akyaziddwa ku Tv ya Delta mu program ya Mega Doozi eweerezebwa Katongole Omutongole. Wabula bwabadde mu program eno akubye Katongole ekimoni bwayagadde okumukwanira kumpewo, bwagambye nti tasobola kumulabirira wadde olunaku bweruti mbu kubanga ye nga Badblack wabbeeyi nnene mpozzi ng’ayagala atunde akamotoka ke n’ebyobugaggabwe.
Bad black agambye nti ye yeetekamu ebinusu kubanga n’okumufula omweru eddagala yalikima Thailand,era kati agenda kuddayo mbu aleete ekizigo ekipya olwo akasusu kafuukire ddala ka muzungu.
Badblack bwabuuziddwa oba akyali ne Bbaawe omuzungu Greenhard, agambye nti ye tabeerangako na bba muzungu nti era ne Meddy Ssentongo tamumanyi, kirabika Badblack oli omuddugavu y’abamanyi naye ono Badblack omweru tabamanyi.
Badblack agambye nti omusajjawe gwalina kati tajja kumwogera mu bantu, wabula ali muno mu Uganda era teri amusinga kunyirira nansimbi.


c: text/html

text:
Bano okuva mu ggombolola y’e Lubya bagamba nti ekibinja ky’abasirikale ba UPDF abaduumirwa Capt. Steven Zeresire Alituha ng’enkambi baagikuba mu ttawuni kanso y’e Lubya basusse okubakolako ebikolwa eby’obukambwe omuli okubakuba emiggo emisana ttuku ng’abaana balaba ng’abamu ku bbo bali ku bitanda, abalala batambulira ku miggo ssaako omu eyatungulwamu eriiso. Bagamba nti eby’embi kwe kuba nga n’oluusi babakuba babambudde nga bwe baazaalibwa!.
Godfrey Musulu omutuuze w’e Kirewe yagambye nti y’omu ku baakubibwa kibooko ezaabula okumutta so ng’ate munne gwe yali agenze naye mu nnyanja okuvuba olwalengera ab’amagye kwe kusalawo okubuuka mu lyato n’agwa mu nnyanja n’afa ng’era yaziikibwa e Mbale nga kino kyaliwo emyezi ng’etaano egiyise. Omugenzi yali mutuuze ku mwalo gw’e Namiti mu ggombolola y’e Lubya.
Musulu yagambye nti bwe baasaba Capt. Alituha obuyambi okutwala omulambo gw’omuvubuka ono ewaabwe e Mbale okumuziika yagaana n’abategeeza nga bwe baali abayeekera nga teri ngeri gye yali ayinza kubatiitiibya.
Ronald Kalena omutuuze w’e Kirewe agamba nti omujaasi yamukuba emiggo bwe yali asituka omulala kwe kumukuba ekigala ky’emmundu ng’alowooza akikubye ku mutwe naye ne kikwata eriiso nga bwe yatwalibwa mu ddwaliro okujjanjabibwa ne balijjamu nga kati yafuuse wa ttulu.
Junior Muzumba (32) nga yava Mbale okugenda e Buvuma okuvuba agamba nti abajaasi baamusanga avubye ebyennyanja nga tekuli bito ng’akozesa amalobo ne bamusaba abibawe bwe yagaana n’abategeeza nti yali akozesezza amalobo ga nnamba mwenda agakkirizibwa mu mateeka ne batandika okumukuba nga bamubuuza lwaki yali abapinga?
“Mu mugongo mpuliramu obuzibu n’obulumi bwamaanyi ne mu gumu ku migulu nga mmaze emyezi mukaaga ku ndiri ku lukalu nga nzijanjabibwa. Mbadde kye nzigye nkomewo wano e Kirewe we mbeera oluvannyuma lw’okufunamu olungubanguba. Obuzibu buli bumu nti sinnasobola kuddamu kukola ng’era eky’okulya n’ensimbi ezazzizzaayo abaana bange ku masomero nayambiddwa buyambibwa okuva mu mikwano gyange,” Muzumba atambulira ku muggo bwe yattottodde.
Ye Godfrey Mukaaga agamba nti baamukuba ne bamumenya engalo nga mu kiseera kino talina kalimu k’asobola kwekolera olw’obulema obwamutuusibwako. Mukaaga yagambye nti bano bwe bakwata omuvubi bamukuba ne bagenda n’ew’omugagga nnannyini kumusindika mu nnyanja naye ne bamukuba.
Agamba nti bannaabwe bangi abakubiddwa nga n’abamu bali ku bitanda ku lukalu naye nga tebalina gye bayinza kwekubira nduulu.
Bano bino baabadde babinnyonnyola olukiiko olwakubiddwa abakulembeze n’ab’eby’okwerinda mu disitulikiti y’e Buvuma nga mwabaddemu omubaka wa palamenti omukyala ow’ebizinga by’e Buvuma, ssentebe wa disitulikiti y’e Buvuma Alex Mabiriizi, RDC Lilian Nakaweesi, DPC Moses Bwire, n’abakola mu bitongole by’eby’okwerinda ebirala.
Abatuuze okusingira ddala ab’okumwalo gw’e Lubya balumiriza ab’amagye okubambulanga engoye ne basigala bute ewatali kwawula bakazi na basajja olwo ne babakuba kibooko ng’oli emyaka gy’alina ze kibooko ezimukubibwa.
Abamu ku baasembayo okukubibwa nga bali bwereere nga bwe baazaalibwa kuliko; James Bwire, Ango Kocus ne Sharif Eronda nga bano bakyalina n’ebiwundu ebibissi bye baalaze n’abakulembeze nga beeyambula engoye.
Bwire yagambye nti okubakuba Capt. Alituha yabasanga bali ku lubalama lw’ennyanja eweesudde enkambi gye banaabira n’abaali bamaze okunaaba nga bambadde n’abaali bagenda okunaaba nga tebanneeyambula n’abo abaali mu nnyanja nga bali bute banaaba ne babayitayo ne babalagira bonna okweyambula nga bwe babakuba embooko.
“Eby’embi, baayita abantu bonna okuva mu nkambi okusingira ddala abakyala nga mwe mwali n’abaana ne batukolako effujjo nga bano balaba. Nakanda kwegayirira Capt. Alituha ansaasire aleme kunnyambula kuba mu bakyala abaali bazze mwalimu nnyazaala wange naye yagaana okumpuliriza ng’ayongera kunkuba okutuusa lwe nnalaba ng’emiggo gimpitiriddeko ne nzikiriza okuggyamu empale. Awo yayongera kunkuba nga ndi bute.
Yatukwata n’ebifaananyi ng’akozesa essimu naye oba ebyo yebikwata kubitwala wa naffe tetwamanya. Kibi nnyo okulaba ng’abasirikale bano batyoboola eddembe lyaffe okutuuka awo nga tetulina ayinza kututaasa,” Bwire nga n’amaziga gamuttulukuka bwe yattottodde.
Ye omubaka wa palamenti Nantume yagambye nti ebbanga ddene nga balaajana ku bikolwa eby’effujjo n’ettima ebikolebwa ku bavubi okuva eri abasirikale ba UPDF naye nga teri kikolebwawo.
Yagambye nti musanyufu mu kadde kano olwa sipiika wa palamenti Rebecca Kadaga okuvaayo n’alagira abajaasi bano bakangavvulwe era n’asaba ssaabaminisita wa gavumenti, Dr. Ruhakana Rugunda aveeyo ne alipoota ennyonnyola ku bikolwa eby’effujjo ekika kino ebikolebwa ku bantu ku nnyanja ng’abasirikale beerimbise mu kulwanyisa envuba embi.
Yusuf Mbuubi, ssentebe w’eggombolola y’e Lubya yagambye nti abajaasi bano bamaze ebbanga nga basiwuuse empisa nga bwe basanga abavubi ku nnyanja bababbako ebyennyanja byabwe n’okubawambako yingini ssaako okubakuba emiggo ng’eby’embi n’omukulembeze ssinga agezaako okubenganga nga nabo babakubiramu ng’era n’abamu ku bakozi ba gavumenti ab’amagombolola baali balozezza ku mbooko z’abajaasi bano.
“Ebikolwa by’abasirikale bano bivudde ku kyabasindisa ku nnyanja we baatuuka kati babbi bubbi era ssinga tewaba kikolebwawo mu bwangu baakugula ebizimbe mu kibuga Kampala ng’abavubi bongera kubeera bubi. Ebyennyanja bye bawamba ku bavubi ate babitunda ne beeyoolera omusimbi era bafubye okwegaggawaza,” Mbuubi bwe yattottodde.
Ssentebe wa disitulikiti y’e Buvuma, Mabiriizi yagambye nti bbyo ebyennyanja bibadde byeyongedde mu nnyanja okusinga bano we baagendera ku nnyanja naye ng’ate baava dda ku mulamwa nga kati bali mu kweyisa nga bayeekera.
RDC Nakaweesi yagambye nti bano baagaana okussa ekitiibwa mu bukulembeze bwabwe obwa disitulikiti nga bukyanga bagenda ku nnyanja babayita boogere ku nsonga abavubi ze beemulugunyaako baagaana okugenda gye bali.
Wabula oluvannyuma lw’okulambula emyalo egiri mu miruka okuli ogw’e Kirewe, Namiti n’e Lubya, abakulembeze baagenze ne beevumba akafubo n’abajaasi bano nga ne Capt. Alituha mw’ali kyokka ng’abajaasi bagaanye ow’amawulire okugendayo.
Baategeezezza nti yakkirizza nga bw’akuba ku kibooko ensaamusaamu naye nti ebimu ku bikolwa abavubi bye baabasibyeko ssi bituufu.

robotstxt: allowed

filter: keep


text:
Amawulire
Namukadde bamwookedde mu nyumba
Ivan Ssenabulya
October 11th, 2018
Bya Malik Fahad.
Police wano e Katwe mu Sembabule etandise okunonyereza engeri omusajja ow’emyaka 66 gyafiiridde mu muliro mukiro ekikeesezza olwaleero
Eno entiisa ebadde ku kyalo Binikiro mu gombolola ye Katwe , omuntu atanategerekeka bwateekedde enju ya Peter Kakooza owemyaka 66, namala namuggalira munda.
Ssentebe w’ekyalo kino John Bukenya, agambye nti abaakoze kino bakozesezza mafuta aga Petrol nebamala nebadukira ku bodaboda.
Ono abadde abeera ne muwalawe , kyoka ono abatemu bano baasoose nebamulagira okufuluma, nebamala nebateekera enyumba eno omuliro


text:
Ennima ya Clover ey’ebikoola ebina (Marsilea quadrifolia)
Clover Ey’ebikoola ebina (Marsilea quadrifolia) kimera kya mu mazzi era nga ebikoola byayo birabikira ddala nga zi clover. Gwe bw’oba nga olowooza nti ebikoola by’omu mazzi ne zi clover tebirina kyebifananya, ddamu werowooze! Bino byombi binyonyola enkula y’ebibala ebitali byabulijjo mu bulamu bw’okulima naye nga ate birungi nnyo mu kutiimba.
Clover ey’ebikoola erina omulandira omuwanvu, egikirabisa nga obuguwa bw’engatto. Ebikoola ebitengejera ku mazzi bikula okuva ku mulandira. Ebikoola bino byawudwamu emirundi 4 ebifaanana clover ey’ebikoola 4. Bw’ojja omulandira mu mazzi mu biseera by’omusaana ojja kulaba obuntu obutono (obulinga obujjanjaalo). Buno bulimu obutuli – ku kino kwekiva nebagamba nti ekimera kino kikitengejja. Kimerea mu mazzi agateese, agalimu ebiriisa mu zi semazinga zonna okujjako Amaserengeta g’America.
Mu America, ekimera kitwalibwa nga kimererezi. Mu Slovakia ekimera kino kikulira mu bifo 7 ku lubalama lw’omugga Latorica. Mu biseera eby’edda kyalabikira mu bitundu by’omugga Bodrog, Laborec ne Uh.
Mu butundu by’okulukalu waliyo ebika ebikyefaananyirizako, bino bitera kukulira mu mazzi.
Clover e’yebikoola ebina (Marsilea quadrifolia), bwekiba kisimbibwa, tekyetagisa nnyo bintu bingi kubanga kisobola okusimbibwa mu kikebe ky’ebimuli kyonna kasita kiba nga kitekeddwamu amazzi wamu m’ettaka etonotono .Osobola okusimba ekimera kino nga tofunyemu buzibu bwonna mu kikebe ekya centimita 20×20×20, naye ekikebe ekituufu kyandibade n’obugazi bwa lita 60–80 oba okusingawo. Osobola n’okusimbira ekimera kino wabweru w’enju okumala omwaka mulamba (kubanga kigumira omuzira) kubanga kyangu okulima, buli omu asobola okukirima.
Clover eno ejja kukulira bulungi mu kidiba ky’omunnimiro. Teeka ettaka tono okuva mu nnimiro yo mu kidiba olwo oteeke omulandira guno mu ttaaka. Oluvanyuma lw’ekyo, endabirira ntono nnyo eyetagisa kubanga ekibala kino kisobola okwelabirira. Ekimera kino kijja kwefaako ku bungi n’ekika ky’amazzi tebuobola kukikosa. Osobola okusimba ne kubungi bw’amazzi (5–100cm) – emirandira gy’ekimera kino gijja kuka okutuuka ku ntobo y’amazzi gano okutusa nga ebikoola byakyo bitandise okutengejja. Osobola okubazaamu ekimera kino nga osalamu omulandira gw’akyo. Omulandira omutono (nga centimita 10) gumalira ddala okukola akakeeka k’ebikola 4 ku mazzi.
««« Ekiwandiiko ekyavudewo: Khasi Pine (Pinus kesiya) Ekiwandiiko ekidako: Okusiimba omuddo omupya»»»
Olusooka 25.7.2011 15:23 | Fulumya mu kyapa | Amazzi n’ebirime eby’omumazzi
Ebifa ku KPR
Gabana okumanya kwo mu kulima ebimera. Wandika ku bulimi, ebimera, ennima y’ebimera, n’ebirala. Era obikube mu Botanix eri mu lulimi lwo! Tutukirire okumanya ebisingawo.
Category: Byona Amazzi n’ebirime eby’omumazzi Ebimera ebizungu Ebinazi Ebiwuka Endagiriro ku kusimba ebimera Obutiko Omuddo


text:
Lukwago azzeemu ebbaluwa ya Kamya ng’amujjukiza yamuwandiikira ebbaluwa nga January 23, 2018, ng’ayimiriza enkiiko ze (Lukwago) nti zimenya amateeka.
Yamutegeezezza nti dayirekita Jennifer Musisi ne banne bazze beeyambisa ebbaluwa zino okugaana okwetaba mu nkiiko zonna z’ayita.
Yamutegeezezza nti olukiiko lwa bakansala lwasalawo dda okulonda akakiiko ka bantu bana okutunuulira ensonga z’okubatabaganya nga lukulirwa omumyuka we Hajjat Sarah Kanyike.
Kyokka mu bbaluwa ya minisita Kamya eya nga July 11 2018, yategeeza Lukwago nti alina omukisa okulonda ekifo, olunaku n’okusengeka ensonga ezigenda okwogerwako era n’amuwa ennaku musanvu ng’amuweerezza ky’asazeewo.
Yamutaddeko akakwakkulizo nti byonna ssinga abigaana, agenda kumusalirawo olunaku n’ekifo kubanga ensonga y’okubatabaganya nkulu.
Jennifer Musisi ye yasooka okuwandiikira minisita Kamya ng’amutegeeza engeri embeera y’enkiiko ezituuzibwa ne bye ziyisa ng’okukendeeza omusolo gw’amayumba bwe kikontana n’amateeka.
Wabula bakansala oluwulidde nti olukiiko lwa minisita Kamya ne Lukwago ne Jennifer bo balekeddwa bbali ne bagamba nti Lukwago tebasobola kumukkiriza kulutuulamu okuggyako nga nabo bayitiddwa.


text:
Ng’emu ku mpagi z’okweddizaamu embavu obujja mu kaweefube w’okulwanyisa ekirwadde kya kookolo ettabi ly’eddwaliro erye Mulago erijjanjaba ekirwadde kino erya Mulago Cancer Institute lyakukebera bannayuganda ekirwadde kya kookolo ow’ebika byonna ku bwereere okumalako omwezi guno gwonna ogwa Mukutulansanja Ogw’okubiri.
Akulira eby’enteekateeka mu kugaziya okumanyisa bannayuganda ku kirwadde kino mu ddwaliro lino Dr Noreb Mugisha asabye abantu eb’ebiti byonna bajjumbire enteekateeka eno bagende bakeberebwe kino kibayambe okumanya bwebayimiridde engeri ekirwadde kino gyekisobokera ddala okujjanjabwa ssinga kirabwa bukyali.


text:
Wabaddemu katemba yennyini mu disitulikiti y’;e Kiruhura ku kyalo Akageti , abalonzi bwebazize omu ku bavuganya ku kaada ya NRM nga bagamba mutaiivu waddanga, mukenuzi ate mubbi kkondo yennyini amanyiddwa
Abatuuze basinzidde mu lukiiko olubadde olwebbugumu nebanenya nnyo ssentebe wa NRM mu kitundu kino Nzaire Sedurak okubasibako omuntu gwebataayagaka nga kati baakuwagira atalina kibiina Beyunga Paddy
Owa NRM Ono Bamuzize Lwa Mpisa Mbi
Wabaddemu katemba yennyini mu disitulikiti y’;e Kiruhura ku kyalo Akageti , abalonzi bwebazize omu ku bavuganya ku kaada ya NRM nga bagamba mutaiivu waddanga, mukenuzi ate mubbi kkondo yennyini amanyiddwa


text:
Alubbaati Ansitayini
Gakuweebwa Charles Muwanga !!Alubbaati Ansitayini(Albert Einstein).
Albert Einstein yali kakensa Munnassomabutonde (physicist) eyasooka okugereesa nti “buli kintu kusinziira” (everything is relative) era n'agamba nti :
(i)Okuva(motion) kusinziira ku busangiro (its position) bwa kintu n’obusangiro bw’omulabi.
(ii)Amasoboza(Energy) gasinziira ku nzitoya(mass)M
Ng’akkaatiriza endowooza ye ey’obusinziiro (relativity) , yayongera n’agereesa nti amasoboza nago gasinziira ku nzitoya (energy is also relative to the mass of an abject). Ekintu gye kikoma okubaamu enzitoya ennene(big mass) gye kikoma okubaamu amasoboza amatereke (potential energy) amangi.
Ekyo kye kiyitibwa Ekigereso kya Albert Einstein eky’Obusinziiro (Albert Einstein’s Theory of Relativity). Einstein yatondekawo ne nakyenkanyampuyi eraga ekigereeso kye.
Nakyenkanyampuyi ya albert Einstein ey’obusinziiro egamba nti:
"Amasoboza (energy) genkanankana Enzitoya (mass) nga okubisizzaamu emisinde gy’ekitangaala egya kyebiriga" (speed of light squared).
Waliwo abayivu Einstein be yatuukirira okubategeeza ku kigereeso kye kyokka ne bagezaako okumulemesa n’okumujja ku mulamwa n’alemerako ng’agamba nti “Its because of those who said no to me that I am doing it myself”.
Oluvannyuma kyazuulibwa nti ekigereeso kye kyali kituufu , abo abaali bamugyereegerera ne bafotooka.
Tovanga ku mulamwa kasita oba nga wekkirirzaamu olw'ekyo ky'Oliko !!!


text:
Ekikulukuto kireetebwa omwana okulwa mu bukyala nga tafuluma
NEWANKUBADE abantu bangi bafuna essanyu mu kuzaala naye abakyala abamu ate bafuniramu ebizibu. Abamu bagaziwa mu mbugo ate abalaa bayulika
Obukyala mu butonde busobola okuyitamu omwana nga tebufunye buzibu. Naye kino oluusi tekisoboka naddala omukyala bw’amala ebbanga eddene ng’alumwa. Wano omwana amala ekiseera kinene ng’ali mu bukyala era laasitiika ne zita.
Biki Ebireetera Omukyala okugaziwa oba Okuyulika?
Mu bawala abato olwokuba lasitiika ziba nnafu, zita oluusi ne zitaddamu kuguma.
Omwana bw’aba nga munene nnyo (asussa kkiro 4) kiba kizibu okuyita mu bukyala n’atabwonoona.
Omwana bw’aba tavuddeeyo bulungi n’awagamira mu bukyala ayinza okumuyuza.
Abakyala abazaala abaana abangi nabo batera okufuna obuzibu buno, kubanga buli omwana bw’ayita mu bukyala alina engeri gy’abukosaamu kubanga laasitiika zigenda zikendeera.
Abakyala abaatandika okwegatta nga bakyali bato nabo bafuna ekizibu kino bwe bazaala kubanga obukyala bwabwe buba bwakuluusanyizibwa laasitiika ne zita, olwo bwe muyitamu omwana ne zeeyongera okulebera.
N’olwekyo abasawo balina omulimu okunnyonnyola abakyala ku bizibu ebiyinza okubeerawo mu kuzaala era singa abeera ayulise ne bamuddaabiriza bulungi, n’asobola okuddawo.
Wabula omukyala ayinza okuyulika obubi munda mu mbugo n’abeera nga tasobola kusiba musulo na bubi, ate nga byonna biyita mu bukyala. Obulwadde buno bwe buyitibwa ekikulukuto era singa omukyala tafuna mangu bujjanjabi, afuuka ekyenyinyalwa kubanga abeera acuuma.
Abakyala n’abawala abalina obuzibu buno bangi naddala mu byalo, wabula nga batya okugenda mu malwaliro okufuna obujjanjabi. Abamu batuuka n’okulowooza nti baabaloga ekivundu, sso nga obuzibu bwonna buba bw’ava ku kuyulika nga bazaala.
Ekizibu kino kijjawo singa omukyala amala ebbanga ddene ng’asindika omwana wabula nga tafuluma. Omwana tateekeddwa kumala bbanga ddene mu bukyala kubanga gy’akoma okubeeramu, asobola okuyuza sayidi eriko akawago n’eriko awafulumira obubi, olwo byombi ne byegatta ne biyita mu bukyala.


text:
ABASUUBUZI abakolera mu kaggya ka paaka enkadde bakutte omukazi ali mu kibinja ky’ababbi eyefudde asuubula engonye n'azikweka mu mugugu ng'ayagala kugenda nazo.
Lukia Namutebi omutuuze we Katwe yeyakwatiddwa abasuubuzi oluvannyuma lw’okwefuula eyabadde alonda engoye ez'okugula era olwamaze okuzironda n'eyeefuula n'agezaako okugenda nazo nga tasasude kwe kumulabuukirira mangu ne bamukwata.
Julius Ssekidde nanyini duuka webakwatidde Namutebi yagambye nti yalabye abakazi babiri abagenze ku dduuka lye ne befuula abalonda engoye era nga baluddewo nnyo oluvannyuma ne bagenda nga befudde nti tebalina lugoye lwona lwebasiimye kyokka nga balina ekiveera kye babadde bakutte nga kirimu engeyo ne bamukwata okubumuuza gye yazisuubudde.


text:
GENERO Elly Tumwine, eyaakalondebwa ku bwa minisita ayingidde enju ye amatiribona esangibwa e Rwemikoma mu disitulikiti y'e Kiruhura ku mukolo kw’afumbirizza...
MOSES Kahima owa NRM yalangiriddwa ku buwanguzi bwa konsitityuwensi y’e Ruhaama oluvannyuma lw’okuwangula banne abasatu b’abadde avuganya nabo.
ABAAGENDA mu byalo nga basagambiza okulya ennaku enkulu bibasobedde oluvannyuma lw’emiwendo gy’entambula okudda mu bibuga okwekanama.
PULEZIDENTI Museveni asinzidde mu mmisa y'olusooka omwaka mu kigo ky'e Rubindi mu ssaza Kashari n'asiima Fr. Felix Bikwasizeki okubeera omusajja omukozi...
Besigye, Ingrid Tulinawe n’abalala omunaana baatwalibwa e Kabaale gye baggyiddwa okuleetebwa mu kkooti e Rukungiri ate nga Amuriate ne Munyagwa babadde...
BANNAYUGANDA basabiddwa okuba n’omwoyo ogulumirirwa eggwanga lyabwe n’okulisabira live mu ddubi ly’enguzi gye litubiddemu.
OMUSINGA wa Rwenzururu, Charles Wesely Mumbere asinzidde mu kaguli n'abantu be 152 n’alangirira ng'omuduumizi w’ekibinja ky'eggye lya UPDF ekyokubiri Brig....
Abanyarwenzururu mu e Kasese, babugaanye essanyu olw'Obusinga okuweza emyaka 50 ate n'Omusinga Charles Weasley Mumbere Iramangoma okujaguza amatikkira...
OMUDUUMIZI wa poliisi mu ggwanga Gen. Kale Kayihura alaze obutali bumativu olw’engeri ebyokwerinda n’okulwanyisa obumenyi bw’amateeka gye bikwatiddwaamu...
GEN. Salim Saleh yasinzidde ku Ntare School ku nkomerero ya wiiki n’ategeeza nti okulwanyisa obwavu kikwata ku buli muntu, tebalina kulinda kusindiikirizibwa....
19 Oct 2018
19 Oct 2018
19 Oct 2018
19 Oct 2018
19 Oct 2018


text:
Bya ALICE NAMUTEBI
OMUJULIZI eyazze okulumiriza Muhammad Ssebuufu mu musango gw’obutemu ategeezezza kkooti nti omugenzi Betty Donah Katushabe yafa oluvannyuma lw’okumukubisa ekintu ekyamaanyi ekyamuviirako obuvune mu bitundu by’omubiri ebyenjawulo.
Dr. William Male Mutumba omukugu mu kukebera emirambo ng’akolera mu ddwaaliro ekkulu e Masaka ng’oluusi asomesa mu Makerere University College of Health Sciences yagambye nti omulambo gwa Katushabe yagukeberera mu ggwanika e Mulago nga October 22, 2015 ku biragiro bya ASP Peter Egesa.
Dr. Mutumba yagambye nti omubiri gw’omugenzi gwali gunnyogoga nga gukakanyadde ekitegeeza nti yali afudde essaawa nga 12 emabega.
Nga gulaga nti abadde mukyala eyeeriisa obulungi nga guliko enkovu okumpi n’ekkundi eziraga nti yali alongooseddwaako.
Yategeezezza omulamuzi Anglin Ssenoga owa Kkooti Enkulu nti bwe yasala omulambo gw’omugenzi okugukebera yakizuula nti ekiyinza okuba nga kye kyamuviirako okufa gwe musaayi n’amazzi bye yasanga mu mawuggwe agandibaddemu empewo ey’okussa.
Ebisenge by’omutima nabyo byali bijjudde omusaayi wabula ng’omutima gwo tegulina bukosefu bwonna nga n’emisuwa gyakawanga akakuuma obwongo girimu omusaayi naye ng’obwongo bwo tebwalina bukosefu bwonna.
Dr. Mutumba yayongedde okusoma lipooti gye yakola ng’ennyonnyola nti omugenzi, yalina ebizimba ku nnabaana n’amasavu mu mubiri n’agamba nti bino nabyo biyinza okuvaako omuntu okufa.
Yagambye nti ku mubiri kungulu yalina ebinnubule ku mugongo, mu ffeesi, emikono n’amagulu.
Looya wa Ssebuufu, Caleb Alaka bwe yamubuuzizza lwaki mu basawo bonna ye yaweebwa omulimu guno ate ng’akolera Masaka, Dr. Mutumba yagambye nti engeri gy’asomesa yali akebera omulambo nga bw’asomesa n’abayizi naye ng’abayizi tebateeka mukono ku lipooti ye okukakasa nti baaliwo.
Alaka yaggyeyo obujulizi bwa lipooti endala ze yakola, kkooti ze yasazaamu omuli ey’omusibe eyali amanyiddwa nga Wamala eyeetugira mu kaduukulu kyokka n’awandiika birala n’ey’omuwala Agnes Akello eyalina ensimbu gye yakola nga agamba nti omuwala yattibwa oluvannyuma lw’okukubwa abaali bamusobyako.
Dr. Mutumba yagambye nti ezimu ku lipooti zino tazijjukira okuggyako nga basoose kuzireeta ne yejjukanya.
Omujulizi omulala yabadde Ronald Mugabi, eyali akulira poliisi ya CPS mu kiseera ekyo eyategeezezza Omulamuzi Ssenoga nti bwe yagenda ku Pine talina n’omu ku bawawaabirwa gwe yalaba.
Mugabi yagambye nti bwe yatuuka ku Pine yasangawo abantu bangi nga abamu bagamba nti omugenzi abadde abba emmotoka n’azitunda e Congo naye teyafaayo ku bigambo by’abantu n’aggyawo Katushabe.
Alaka yamubuuzizza obanga mu bavunaanibwa alina gwe yalabako ku Pine Mugabi n’agamba nti ku Pine yamalawo eddakiika mbale era talina n’omu gwajjukira kulabawo okuggyako abantu abaali abangi.
Mu musango guno Ssebuufu avunaanibwa ne bakanyama be 6 okutta omugenzi Katushabe nga kino baakikola nga bamukuba bwe baali bamubonereza okugaana okumalayo ebbanja lya bukadde 9 lye yasigaza ku mmotoka gye baamuguza.


text:
Christopher Ahimbisibwe
Kaingi abantu batwire nibetomboitira Gavumenti ahabw’obutafayo kureeberera enguuto na munonga enguuto ez’ebyaro, ezi abantu barikukoresa kurabyamu eby’emishuuburo yaabo. Obwahati abebembezi ab’omuri Kashari North bashaziremu baatandika ehururu y’okureeba ngu baagaruraho enkora eya Burungi-bwansi erabahwere kwigura emihanda y’ebyaro ei barikutuuramu.
Abebembezi ehururu egi bagitandikiire omu gomborora eya Kashare omu muruka ogwa Mitoozo omukyaro kya Ntungamo eishaza erya Kashari North ahu Baziri Bataringaya ori Kansara LC5 ahabw’egomborora ya Rubindi kandi ori omuhandiiki w’eby’esente ahabwa Disiturikiti ya Mbarara hamwe na Mugisha Mark ori Kansara ahabw’egomborora eya Kashare barikugira ngu Burungi-bwansi ekaba ehwereire enguuto z’ebyaro obutafa.
Kansara Mark naagira ngu nk’egomborora eya Kashare sente ez’okuboneza enguto niziba zirikye n’obu baraabe nibagyezaho kurundaana pasenti ya 25 ya ba ceyamaani ngu obundi ekaagira eki yaakora nabwe nibyanga, nikwe kusharamu kutandikaho ehururu egi.
Omuhanda ogu baboneize n’ogubaire gwijwiremu ebiti bikuzire, ebiina hamwe n’ebishaka ebibaire byaremeise abantu kurabamu kandi ogurikukoresibwa ebyaro ebirimu; Ntungamo, Rwemondo, Rwembabi, Kashare, Kitongore Kanama hamwe na Kahingo.
Kurugiirira ahari OC station ahabwa Rubindi ASP Abel Jwenge obaire ayebembire aba Poriisi ba Rubindi kukwatanisa n’abataka omu kukora Burungi-bwansi, naagira ngu nk’abeby’okwerinda n’omurimo gwabo kureeba ngu bakwatanisa n’abantu n’ekigyendererwa ky’okureba ngu baamaraho ebizibu by’obushuma hamwe n’okureeta obusingye.
Naagira ngu nka Poriisi okukwatanisa n’abataka omu kukora Burungi-Bwansi nikibahwera munonga ahabw’okuba nibareetaho enkwatanisa nungi n’abantu. Nayogyera agira ngu eki nikibahwera kumanya ebizibu ebi abantu baine hamwe n’eki barikwenda ngu Poriisi ekore.
Abebembezi nibangira ngu ehururu egi eya burungi bwansi ei bagitongoize kandi bakareeba abantu bagyejumbiramu nibaza kushomesa abandi bebembezi omu Disiturikiti eya Mbarara kureeba ngu amagomborora goona gatandikaho enkora egi erahwere kumaraho emihanda mibi omubyaro.


text:
Sing Along Lyrics
Guluma Nasomye
by Ziza Bafana
View Ziza Bafana's Profile Download the MP3
Credit: --> Bitingu Ivan GULUMA NASOMYE LYRICS-ZIZA BAFANA mp3jaja Lyrics.. ((((INTRO)))) Gulumanasomye. Imon, kakubata Uganda Bafana we leading..ate kaano!?? ((((CHORUS)))) Gulumana gulumana gulumanasomye guno omulembe gwange mwana watu gwe wunyisa nabasomye Gulumana gulumana guluma.nasomye gino emiziki gye nkuba gizinya na bakulembezee (south cyde) Gulumana gulumana gulumanasomye guno omulembe gwange mwana watu gwe wunyisa nabasomye Gulumana gulumana guluma.nasomye gino emiziki gye nkuba gizinya na bakulembeze Gulumana gulumana gulumanasomye guno omulembe gwange mwana watu gwe wunyisa nabasomye Gulumana gulumana guluma.nasomye Gino emiziki gye nkuba gizinya na bakulembeze. ((((VERSE 1)))) Oluganda ndutademu ebilungongo Luzibuwade kuba ndutademu enyigo Laba we ndudukanamu. ninga ayesa omweso Ndu womesa nga enswa empawu mulusogo Kamba wuse supu webirengenge Kamba sanyalabanye nga ma ya masengenge Abatakiriza kano kagya besaza ebyambe Amasejerebende mu gazinire ne mu bi senge Tumanyi abamanyi balaga kye bamanyi abamanyi bafana mumanyi Tumanyi abamanyi balaga kye bamanyi abamanyi bafana mumanyi Tumanyi abamanyi balaga kye bamanyi abamanyi bafana mumanyi Tumanyi abamanyi balaga kye bamanyi abamanyi naye bafana mumanyi. mudangayo ((((CHORUS))) ((BRIDGE)) Gugu nkoko,ali mu nkoko Gugu nkoko mu kikopo tampeko Gugu nkoko,ali mu nkoko Gugu nkoko mu kikopo tampeko (VERSE 2) Namuziga mwatude mukiwato kye Ne bwemwemwetula mbu yetuge Omwera manyo ge manyi gge Mu ndongo ye edogo mweritude Ba nakalyobana natato banakana (ngya bakyankalanya) Abajjwa abadu abakujukuju (ngya batuyanya) Abafarisayo bakadukayo bakasangwawo (ngya bakankanya) Abasezi abalogo nabano bano bano ooh yaaahhuu (ngya basirisa) ((((CHORUS))) (((VERSE 3)))) Ebisenge mbisanze binyenya Ebye ki dancehall mbisanze biyuga Kakano nta ndise obizimba Mwe musirike abalemwa obiwanga Ontankanemu-nkwongeremu Oneyimbamu-nkubandulemu Ngakubisemu-tukwajemu Nkulage obuvumu,obubulimu eehhh! (((BRIDGE))) Gugu nkoko,ali mu nkoko gugu nkoko mukikopo tampeko Gugu nkoko,ali mu nkoko Gugu nkoko mukikopo tampeko ((FINISH VERSE)) Gukona ninga asosa omusekuzo Kaanjanjawaze tuguyite omudalizo Mugya kazina abalina gomessi eziriko emidaliso ezo style mbi bwoba togimanyi kakana ama oduma ki????? ((FINISH CHORUS)) AFRO BASED UGĀ©2015 Lyrics on mp3jaja.com


text:
Omuyimbi Chozen Blood oluvudde mu kibiina kya Jeff Kiwa ekya 'Team No Sleep' (TNS) n’awera nti “ ye ssaawa mbalage waaka”
Chozen agamba alabye omusana, kye kiseera atambulemu okuva mu TNS atandike obulamu obupya ne maneja we omupya Arafat obwedda gw’ayogerako ng’amutegeera obulungi era amusuubiramu bingi nomuli n’okumutuusa y’ayagala mu nsike y’okuyimba.
W’aviiriddeyo ng’enddagano ye ey’emyaka ebiri ebuulako myezi mu bibale okugwako. Mu TNS abaddemu n’abayimbi okuli; Sheebah Karungi, Kabako n’abalala
Bwe yabuuziddwa ensonga entuufu emuggyeyo, yazzeemu nti “saagala kwogera ku bikadde ebirowoozo n’amaanyi mbitadde ku bulamu obupya bwentandise. Ekirungi nvuddeyo nga sirina lutalo na muntu era nfuniddeyo ebirungi bingi wadde nga n’ebitatambudde bulingi nabyo bibadde bingi naye kati katulabe ekiddako”
Wabula abantu abamu bagamba, Chozen okuva mu TNs kivudde ku kuba nti amaanyi mu kibiina gali ku muntu omu Sheebah abayimbi abasigadde kumpi beefaako bokka.


text:
OMUTENDESI wa Soana FC, Shafiq Bisaso agobeddwa oluvannyuma lw’okwolesa omutindo gw’ekibogwe.
Leero Soana ettunka ne Vipers e Kitende mu mupiira gwa Azam Premier League, kyokka nnannyini Soana, Smart Obed agamba nti tayinza kugumiikiriza mutindo gwa kibogwe bweguti Agava mu Soana gagamba nti omupiira gwa leero ku Vipers, abadde omumyuka we Katono Mutono ng’ayambibwako nnannyini ttiimu Obed be bagenda okubeera mu mitambo gya ttiimu.
Soana ewangudde omupiira gumu mu etaano egisembyeyo. Bisaso yasikira Alex Isabirye mu August.
Ttiimu agirese mu kya 15 ku bubonero 4 mu mipiira 5.


text:
Nninga alimu omugga ogukulukuta obutakalira anti amaziga gampitamu ngalabira awo ku mubiri naye nga gayiika.
Neewuliramu ebituli munda mu nze nga nsibiddwa emiguwa ate nga bantisse omugugu.
Bannange omuli n’abasumba bafubye okung'aumya naye ddala ngumire ku kiii? Abaana bataano? Omulundi gumu, ne bafa batyo! Nazzizza gwaki nzeee!”
Ebyo bye bimu ku bigambo ebiva mu mukyala Margaret Namakula Lumanyika, maama w’abaana abataano abaafiiridde mu kabenje ka mmotoka ku Ssande e Wobulenzi. Kuno kuliko Isaac Mbogo (32), Richard Lule Wavamunno (30), Florence Nankumbi Ndagire (28), Patience Najjuma ne Enoch Musoke.
Abaana baabadde baliko ewa mukwano gwabwe gye bava nga bakomawo e Kampala okwetaba mu lukiiko lwa famire ku Lubaga Road mu Kampala. Maama ali mu buyinike agamba nti entaana ennene mwe baaziise abaana tegenda kumuleka nga bw’abadde.
Ebyabaddewo ku lunaku olw’entiisa luno abijjukira bwati: “Nnalina mukaamwana gwe mperekeddeko ng’adda ewuwe. oluvannyuma yankubira essimu nti “ accidenti….” Nga bye mpulira byokka ne ndowooza nti bodaboda yali emutomedde.
Mba ndi awo ndowooza ekiddako n’addamu n’ankubira nti afudde! Byayongedde kuntabula ate era n’addamu okukuba nti Richard (Lule Wavamunno) nti afudde.
Nakubira Richard ne banne kuba nali nkitegeddeko nti bagenze Luweero wabula nga tewali akwata ssimu. Mu kiseera ekyo nali sisuubira nti bonna bafudde wadde bafunye akabenje.
Nali nkyalowooza omwami n’ankubira ng’ambuuza nti obitegedde….! Mba nkyanoonya kye mmuddamu n’ansaba ennamba ya mmotoka abaana mwe baatambulidde.
Nali manyiiko kya mmotoka kuba ya kika kya Vitz ku nnamba nga manyiiko UAS. Nakubira mukulu waabwe Robert Lumanyika n’abiwakanya.
Yankakasa nti yaakamala okwogera nabo ne bamutegeeza nti batuuka mu lukiiko essaawa yonna.
kati olwo baba akabenje bakaguddeko ddi! Nava ku ssimu wabula naddamu n'ankubira ng'agamba nti abakubira amasimu tegaliiko kwe kusalawo okugendayo.
Olw'atuukayo yaddamu okunkubira essimu ng’ahhamba nti ‘maama ekituufu bonna bafudde’!
Natandika okuwulira omuliro era gye nali ku luguudo lw’e Namataba simanyi bwe banzigyayo.
Waayita akabanga katono amawulire ne gasaasaana ekyalo ne kibuutikirwa emiranga.
Oluvannyuma muganda wange Molly Nalukwanzi , Deborah Nakafu n’omusumba Kateregga bajja ne banjoolayoola ne banzigyamu bantu ne bahhumya nga bansaba neekwase Mukama.
Nasooka ne hhuma kyokka ekiseera ky’okuleeta emirambo kyampitirirako.
Namala akaseera nga buli omu ndaba mulabe nga simanyi oba beebo okutuusa lwe natunula ku ssanduuko omwali omulambo gwa Najjuma ne nnyongera okwekanga!
Kyabadde kiseera kizibu bwe nakitegeddeeko nti omulambo gwa Najjuma baagala kuguyisa eyo bagutwale e Buwaate gye yaziikiddwa. Kyampisa bubi kuba ono omwana wa mwannyinaze nze namwekuliza, nnyina gwe yasuulawo ng'akyayavula.
Bwe yatuuka wano yansanga nnyonsa munne wa myezi mwenda ne batandika okulwanira ebbeere kwe kusalawo n’owange muggyeko bombi mbagabirire.
Najjuma mukuzizza, musomesezza kati ohhaana okulaba ku mulambo gwe nga nawano abadde ampita Ssenga – Maama kiba si kirungi. Oluvannyuma baaleeta omulambo gwa Najjuma.
Yaziikiddwa Buwaate era nalese emirambo gy'abaana mu luggya ne hhenda okuziika. Abantu abamu kyabanyiizizza naye nabadde sirina kyakukola nga bonna nnina okubaziika.
Mu kuziika abaana mukama yahhumizza ne nkola buli ekyabadde kyetaagisa okutuusa essaawa y’okuziika Bwe natuuse ku ntaana zaabwe amagulu ne gafa ne ntuula era bansitudde busituzi okuziika naye nga n’okutunula mu ntaana ndaba kifu ku maaso.
Nneebaza abantu , okuyimba oluyimba lwange ‘Yesu Byonna abimanyi’ ne ‘Kisaakye Tekitegeerekeka’ Nneebaza Bukedde olw’amawulire agaatambudde ensi yonna mu kiseera ekyo ssaako Pulezidenti Museveni eyavuddeyo okutusaasira mu kitiibwa kye ssaako buli alina kye yakoze n’abazze okunziikirako abaana bange be twaziise nga abattiddwa nga balina omusango.
Ekisembayo saagala kumanya kyasse baana bange kuba ne bwe naakimanya tebagenda kudda kale okumanya n’obutamanya tebigenda kunnyamba nsaba mukama y'aba annyamba yekka.
Taata Elly Lumanyika taata w’abaana agamba nti yejjusa lwaki teyababuulira kyamuli ku mutima nga tebannafuna kabenje.
Agamba nti bulijjo abadde alaba abaana be nga balinnya emmotoka emu ng'afuna okweraliikirira wabula natya okukibagamba ng'alowooza nti kijja kubatiisa naye yejjusa lwaki teyakyogera.
Buli lwe babadde bajja nga baagala kutambulira wamu nga banyumya


text:
Oluvannyuma lw’ensisinkano, Museveni yataddewo olukiiko lwa baminisita okwetegereza engeri ebintu bya Buganda ebikyasigaddeyo bwe bigenda okugiweebwa mu bwangu oluvannyuma lw’emyaka okuwera ebiri nga tewali kituukiddwaako.
Olukiiko olwateereddwaawo lukulirwa Ssaabawolereza wa Gavumenti William Byaruhanga, baminisita owebyensimbi Matia Kasaija, ow’ensonga z’omunda Gen. Jeje Odongo, owa Gavumenti ezeebitundu Tom Butime, ow'ettaka n’amayumba Betty Amoding, Col. Charles
Okello Engola minisita omubeezi ow'ebyokwerinda nga bano beetabye mu nsisinkano eno.
Bano baakuddamu okusisinkana n’Olukiiko Kabaka lwe yateekawo okukola ku nsonga z’Ebyaffe olukulirwa omumyuka owookusatu owa Katikkiro Apollo Nelson Makubuya, Ssaabawolereza wa Buganda Daudi Mpanga, Amb. William Matovu nga ye minisita w’enkuluze, n’Omulangira David Wasajja nga March 27, 2018.
Mu kugenda e Ntebe, Mayiga yabadde n’Omulangira Wasajja, Amb.Matovu, minisita w’ettaka e Mmengo Ying. Martin Sseremba Kasekende, Bashir Kizito ne Denis Bugaya abakozi ba Buganda Land Baord ne bongera okutegeeza Gavumenti ku bukulu bw’okukomyawo Ebyaffe ebikyasigadde.
Minisita w’ebyamawulire era Omwogezi w’Obwakabaka, Noah Kiyimba yategeezezza nti, okuva endagaano eno lwe yateekebwako omukono ebyapa 280 bye byakaweebwayo kyokka wakyabulayo ebirala bingi n’okuliwa kw’ettaka okuli Poloti 52 ku Kampala Road awali King Fahad Plaza, Muteesa House mu kibuga London e Bungereza.
“ Ensisinkano tugisuubira okuvaamu ebibala okumalayo ebyo byonna Buganda by'ebanja okuli n’okuliwa emmotoka za Ssekabaka Muteesa II ez’ekika kya Rolls Royce n’endala ezaatwalibwa, okusasula ebbanja ly’okupangisa mu bizimbe by’Obwakabaka. Olukiiko lwa baminisita olwa Pulezidenti lugenda kwongera okwekenneenya Ebyaffe ebikyabulayo,” Kiyimba bwe yategeezezza.
Ensisinkano eno eddiridde ensisinkano eyaliwo wakati wa Katikkiro wa Uganda, Ruhakana Rugunda ne Katikkiro wa Buganda Charles Peter Mayiga nga January 31, 2018.


text:
1Ndeeba, mbona Kataama ayemeleire aha Ibanga lya Sioni. Akaba aina abantu 144,000 ababaire baina eibaralye n'elya Ishe gahandikire aha buso bwabo. 2Mpulira eiraka lyemire omw'iguru nk'akahiliro k'amaizi gangi n'okusharuka kw'enkuba y'amani. Eiraka lyonahuliire likaba nilishusha amaraka g'abatezi b'enanga nibatera enanga zabo, 3nibahoya oruhoya ruhya omu mabona g'enketo n'omu maisho g'ebitondwa binai eby'oburora n'omu mabona g'abagurusi. Taliho n'omoi ayakushoboire kushobokerwa ruhoya orwo shana abantu 144,000 abashangirwe bachungwirwe omu nsi. 4Nib'aba abatahagaziibwe bakazi, ahakuba bakagira obwera bw'omwoyo. Abo nibo bakuratira Kataama hona hona mbali agenda agiire. Aba bakachunguka omu bantu baba biraba bya mbere bya Ruhanga na Kataama. 5Omu kanwa kabo tibagambire kishuba, kuba abo nzira kamogo. 6Kandi mbona omumalaika ondijo naharara omurwerwerwe. Akaba ainai evangeli ey'eirai lyona naija kugirangira abanyansi, kugirangira buli ihanga, oruganda, abantu abakagamba endimi zitali zimoi n'abantu aba buli ngeli. 7Agamba n'eiraka lihango ati, «Mutine Ruhanga, mumuhe ekitinwa, aha rw'enshonga akaanya kagoba yaija kubaramura. Ruhanga ayatonzire eiguru n'ensi, enyanja n'enchuro z'amaizi mumufukamire.» 8Omumalaika ondijo owa kabili, ahonderaho nagamba ati, «Egwire, egwire Babiloni ekigo kihango ekyanyoisize amahanga edivai y'obusiyani bwakyo.» 9Omumalaika ondijo owa kashatu, ahonderaho aha babili aba, aba mbere, ayatangwire eiraka ati, «K'omuntu wena wena arafukamira ekikaaka n'ekishushani kyakyo, akagiibwaho akabonero aha buso anga omu kiganja, 10ogwo nawe aranywa edivai ya Ruhanga, edivai egyo nikyo kinigakye ekibi, eyo yafuka omu kikompe ky'ekinigakye etarungirwe, kandi omuntu ogwo arabona ekibonabonyio ky'omuliro n'obuganga omu maisho g'abamalaika n'omu mabona ga Kataama. 11Omwika gw'omuliro ogurabokya gwikara niguchunkera eirai lyona. Kiro na mushana tibalibona milembe aba abafukamira ekikaaka n'ekishushani kyakyo, na kaishe muntu wena aragiibwaho akabonero kakyo.» 12Aha niho obwegumisiliza bw'abegesibwa abekomya emihango ya Ruhanga mara bakaguma baikiliize Yesu bulimanyikira. 13Mpulira eiraka lyemire omw'iguru niligamba liti, «Handika ekigambo eki: Baberwa abarafaga bali ba Mukama kwema mbwenu.» Mwoyo nagamba ati, «Baberwa kwo, babone kuhumura emilimo yabo ey'amani, aha kuba ebigiro byabo birabarugaga enyuma!» 14Aho kugya kuleba mbona ekichwi kilikwera, kishuntamirweho alikushusha Omwana w'Omuntu, aina orukinga rw'ezahabu aha mutwe, kandi omu byara ainaimu oruhabyo rw'obwogi. 15Omumalaika ondijo aruga Rwensinga, agambira ashuntamire aha kichwi n'eiraka lihango ati, «Kwata oruhabyo rwawe ogeshe, nobona esaa y'eigesha yagoba, kuba ensi yayeza, byayera byachwa einoga.» 16Kityo ayabaire ashuntamire ekichwi ajugunya oruhabyorwe omu nsi, aho eigesha libaho. 17Omumalaika ondijo nawe aruga Rwensinga y'omw'iguru, na wenene akaba ainai oruhabyo rw'obwogi. 18Omumalaika ondijo aruga ahali alutare, n'iwe mumalaika aina obushobora bw'okugelera omuliro, ayeta ow'oruhabyo rw'obwogi n'eiraka lihango ati, «Kwata oruhabyo rwawe oshare engoobe z'ezabibu omu nsi, kuba ezabibu zayezire.» 19Kityo omumalaika ajugunya oruhabyorwe omu nsi, achwa ezabibu aha mizabibu, azijugunya omw'ijungiro lihango ly'edivai mbali Ruhanga alikumanyisiza ekinigakye eky'amani. 20Eijungiro ly'edivai lilibatilirwa enjai y'ekigo, obwamba ekinyamugera buruga omw'ijungiro elyo, egera ekilomita 300, kandi omugera ogwo gukaba guli gw'emita nka ibili okuzimu.
Copyrighted Material
Learn More


text:
Endagaano ya Ramsey mu Arsenal eggwaako sizoni eno kyokka gye baali bateeseteese okumwongera baagiyimiriza.
Mourinho yali amaze akabanga ng'aperereza ssita wa Inter, Ivan Perisic era ng'asuubira okumussa ku wingi aliikirize Romelu Lukaku mu bifo byonna.
Aston Villa, y'emu ku ttiimu ezaagala okugula Cahill kyokka eno ya Championship nga ye ayagala kuzannyira mu Premier.
Jose Mourinho, atendeka ManU agaanyi okunenya abazannyi be oluvannyuma lw’okukubwa Brigton (3-2) ku Ssande ng’agamba nti, “Kansirike buli lwe nnenya omuzannyi...
Gareth Bale yatuukirizza okuwera kwe yakoze nti ajja kuziba bulungi eddibu lya Cristiano Ronaldo, eyayabulidde Real Madrid ne yeegatta ku Juventus.
Sergio ‘Kun’ Aguero yafuuse omuzannyi asoose okuteeba ggoolo essatu mu Premier sizoni eno (2018-19) ku Ssande.
Paul Pogba ayongedde okutunduzza abawagizi ba ManU emitima bwe kitegeezeddwa nti akyasibidde ku kya kugyabulira newankubadde ng’enkolagana ye n’omutendesi...
Omutendesi wa Man City, Pep Guardiola agambye nti tajja kussa mukono okutuusa ng’awanudde ManU ku ntikko ya ttiimu ezisinga erinnya mu Bungereza.
Okusika omuguwa kuzzeemu mu nkambi ya Real Madrid wakati wa kapiteeni Sergio Ramos n’abamu ku bazannyi banne.
KAPITEENI wa Real Madrid kyaddaaki avuddemu omwasi ku by’obuvune Mohamed Salah owa Liverpool bwe yafunira ku fayinolo yaabwe eya Champions League mu May....
17 Oct 2018
17 Oct 2018
17 Oct 2018
17 Oct 2018
17 Oct 2018


text:
Leero mu katundu kaffe ebitundu n'abantu tukuleetedde ekitundu ekimanyiddwa nga Kanyanya wano ku lw’e Gayaza ekimu Ku bitundu abatuuze gyebatalima kambugu na poliisi olw’engeri gy’ekolamu emirimu gyayo mu kitundu. Eno tusanzeyo n'omwana ow'emyaka ekumi n'etano agambibwa okukubwa poliisi n’agongobala era kati aliko obulemu obutamusobozesa kubaako nakyeyeekolera. Kuno bagattako obwavu obubasekenya n'obucaafu obuli
Month: February 2017
ENKAAYANA KU TTAKA E AGAGO
Obukenke mu disitulikiti ye Agago obwandiviirako abatuuze okulwanagana n'abakaramoja, nga obuzibu buva ku ba Karamoja okutandika okwesenza ku ttaka lya ab'Acholi. Aba Karamoja kigambibwa batandise okusanyaawo n'okunyagulula emmere y’abatuuze ba Agago era nga gavumenti bwebatesutikeddewo bunambiro embeera eno yandirako abatuzze okwekyaawa ne batwalira amateeka mungalo. Bya Juma Kiirya (@jumakiirya) jukirya.blogspot.ug/ Looking for old documents


text:
ABASIRIKALE ba poliisi bana abagambibwa okwenyigira mu kutulugunya omuvubuka wa ‘people power’ eyasangiddwa ng'ayambadde t-shirt emyufu okuli ekifaananyi kya Bobi Wine bakwatiddwa.
Abakwatte kuliko; Samuel Wangubo, Denis Oguma, James kayenga Denis Namugongo abakolera ku poliisi y’e Kanjansi ku luguudo lw’e Ntebe.
Bano kigambibwa nti be balabikidde mu katambi akasaasaanye ku mikutu gya yintanenti akalaga abasiririkale ba poliisi nga bakung’anidde ku muvubuka ayambuddwamu t-shirt ali ku mpingu bamukuba ebikonde, ensambageere n’emiggo ku poliisi.
Patrick Onyango amyuka omwogezi wa poliisi mu ggwanga avumiridde ekikolwa ky’abasirikale bano agamba okubanoonyerezako kutandise. agasseko nti bino si bikolwa bya kitongole kya poliisi wabula bantu ssekinomu era bagenda kubonerezebwa.
Ye omuvubuka alabikira mu katambi kano nga bamukuba bwalajjana ategerekese nga Kasiimu Migadde omuvuzi wa boda e kajjansi nga mutuuze w’e Nakigalala.
Banne bakola nabbo bategezezza nga Kasiimu bw’ali mu bulumi kubanga ab’amagye be basoose okumukuba nga bamukwata nga tanatwalibwa kutwalibwa ku poliisi abasirikale gye bayongedde okumutulugunya.
Bino byabaddewo ku Lwokuna omubaka Robert Kyagulanyi Ssentamu (Bobi Wine) bwe yabadde akomawo mu ggwanga.
Ebikolwa by’okutulugunya abawagizi be, Bobi Wine agambye abitwala mu kibiina ky’amawanga amagatte (UN) era agenda kweyambisa obutambi buno ng’obumu ku bujulizi.


text:
Namusoke amaze ebbanga ng’atwanyizibwa obulwadde bwa kkansa era yafudde misana ku Lwokubiri.
Mu December w’omwaka oguwedde, obulwadde bwamusuula ku ndiri n’agenda mu ddwaaliro era akulira bbandi ya Golden mw’abadde ayimbira, Musa Kavuma yategeezezza nti okugulu kuzzenga kumuluma nga kuzimba ne kukka naye gye buvuddeko baamukebedde ne bakizuula nti alina kkansa. A
badde mu ddwaaliro lya Mirembe Medical Center e Najjanankumbi era gye yafiiridde.
Eyo ne Fred Maiso eyaayimba Ekimuli kya Rosa era omu ku baatandika band ya Eagles Productions eyavaamu Golden band ne Da New Eagles gye yafiira mu February wa 2012.
Abasawo baakubidde Grace Ssekamatte ne bamutegeeza ku kufa kw’omuyimbi ono.
Namusoke abadde n’abaana basatu nga waakuziikibwa Mateete mu Ssaza ly’e Mawogola.
Okugenda mu band mw’abadde, naye yava mu Eagles Production n’asalawo okugenda ne Golden band nga Eagles esasise mu March wa 2014.
Asuubirwa okuziikibwa ku Lwokuna kyokka bwe bwazibidde eggulo (Olwokubiri) nga tekinakakasibwa.


text:
6 Obukyala bulimu ebisenge 6 era omusajja olina okufuba okulaba ng’otuuka mu buli kisenge okusobola okusumulula obwagazi bw’omukyala obwa ddala.
Abakyala balina enzigi z’obukyala (abalongo). Abalongo bano bakola kya maanyi mu kuleeta obwagazi ka babe bawanvu oba batonotono era omusajja olina okubasikako mpola nga bw’obaweeweetako.
Kino okikola ng’otandikira ku balongo ng’ova ku kkono kubanga oludda olwo lwe lusinga okubaako obwagazi, okusinga ku lwa ddyo. Wakati w’abalongo ku kakukufa okusibuka abalongo nako kakulu ddala. Kano kayiseeko obusajja ng’ova wansi n’ozza waggulu, ku kkono ne ku ddyo mu ngeri y’akasaalaba.
Wansi okubaayo emirundi 3 n’odda waggulu n’okubaayo emirundu 6, ku kkono ne ku ddyo emirundi
4. Kino kireetera omukazi okwesika, okunyumirwa n’okwongera okufuna obwagazi. Wano abakyala abasinga we basingira okufuna obwagazi era wano abakyala abasinga we basumululira ag’emugga, wabula kino tekitegeeza nti bwe gajja olina okuyingira munda, wabula kisinziira ku ngeri mwembi gye muba muwuliramu.
Oyinza n’okumugwa ebbakuli bw’eba nga y’enkola yammwe. Abakazi kano akakodyo bakaagala kuba olulimi lubuguma era lugonda nnyo okusinga olugalo ekyongera omukazi okufuna obwagazi. Abakazi abakyala 60 ku 100 wano we batuukira ku ntikko.


text:
OMUNAALA GW'OMUKUUMI—OGW'OKUSOMA MU KIBIINA Maaki 2016
Magazini eno erimu ebitundu eby’okusoma okuva nga Maayi 2 okutuuka nga Maayi 29, 2016.
Abaana—Mutuuse Okubatizibwa?
Ebibuuzo bisatu ebisobola okukuyamba okusalawo.
Abaana—Muyinza Mutya Okwetegekera Okubatizibwa?
Watya nga teweekakasa nti otuuse okubatizibwa? Oba watya singa oyagala okubatizibwa naye bazadde bo ne bakugamba nti ogira olindako?
Biki by’Osobola Okukola Okunyweza Obumu bw’Ekibiina?
Okwolesebwa okwogerako mu Okubikkulirwa essuula 9 kulaga lwaki kikulu okuba obumu.
Yakuwa Ayamba Abantu Be Okutambulira mu Kkubo ery’Obulamu
Tuyinza tutya okulaga nti twesiga Yakuwa okutuwa obulagirizi?
Osobola Okuyamba Ekibiina Kyo?
Osobola okwoleka omwoyo ogw’obuminsani ne mu kibiina kyo?
Koppa Bannabbi
Ekyokulabirako bannabbi nga Ezeekyeri, Yeremiya, ne Koseya kye bassaawo kisobola okutuyamba nga tuwulira tukooye oba nga tuweddemu amaanyi.
Ebibuuzo Ebiva mu Basomi
Ddi abantu ba Katonda lwe baatwalibwa mu buwambe mu Babulooni Ekinene? Sitaani yatwalira ddala Yesu ku yeekaalu bwe yali ng’amukema?


text:
Olwa leero lwa Kiwanuka Olw’okuna ennaku z’omwezi ziri amakumi 25th omwezi guno ogwa Muzigo ogw’okutaano.
Ng’abaana baffe bwebali mu nnaku ezisembayo badde ku masomero nga n’abamu bazzeeyo ssabbiiti eno entanda eno egenda eri abazadde ng’ennono mu nkuza y’abaana.
Ssi kyannono abazadde okunenengana oba okuyomba ng’abaana balaba ssi nakindi nga bawulira.
Kino bwekibaawo abaana batawanyizibwannyo mu bwongo omuzungu kyayita Psychological torture nga beebuuza ku babiri taata ne maama ani mutuufu ani mukyamu era bakkiririze mu ani.
Ng’abaana baffe bwebadda ku masomero mu ggandaalo lino,abazadde mwewale okulumaganira mu nziza y’abaana ku masomero abaana baleme kugenda na kizibu kino ku bwongo kubanga kiyinza n’okubalemesa okuyiga obulungi.
Mu nkuza y’abaana ey’ennono abazadde tebasaanidde kulaga butakkanya bwabwe eri baana,woofiisi y’abazadde gyebeenenyeza ky’ekisenge gyebasengekera ensonga z’amaka sso ssi mu lujjudde wadde mu maaso g’abaana.


text:
Poliisi erina abasirikale 8000 nga tebaliiyo
Okusinziira ku alipoota eyakwasiddwa IGP Martin Okoth Ochola, okusinziira ku URN eraga nti Poliisi erimu abasirikale 8000 abaweebwa omusaala naye nga tebaliiyo. Alipoota eno eraga nti Poliisi erimu abawerera ddala 40000.
Nga tebanakola kubala Basirikale okwekikungo ebiwandiiko bibadde biraga nti Poliisi erimu abasirikale 47300. Kigambibwa nti IGP yalagidde abakoze okubala kuno bakole okunoonyereza bazuule engeri abasirikale abekikwangala gyebatuuka ku nkalala okusasulirwa omusaala. Kigambibwa nti abamu kubano bebasirikale abadduka mu Poliisi, abawumula wabula nebasigala kunkalala.


text:
Katikkiro waBuganda Charles Peter Mayiga asabye gavumenti eyongere okunyweza ebyokwerinda by’omulangira Qassim Nakibinge. Katikkiro okwogera bwati kiddiridde okuttibwa kwa Shk Major Muhammad Kigundu eyakubwa amasasi ku nkomelero ya wiiki eyakaggwa kyokka nga era kigambibwa nti n’omulangira Nakibinge y’omu ku bassibwa ku lukalala lwa basiraamu abatirimbulwa.
Olukiiko olukulembera essomero lya Kawempe Muslim Primary School bawakanyizza ekyakoleddwa mufuti wa Uganda Sheikh Shaban Ramathan Mubajje okugabanya ettaka okutudde essomero lino. Kulwokutaano oluwedde Mubajje yagabanya ettaka lino wakati w’essomero ne family emu bwebaali bagugulana.
Perspective into Uganda's politics
Abali mu bulimi bagamba nti bufuna kiralu, kyoka abatalima naye nga bagala obuyingira batya nti bitwala ensimbi nnyingi nettaka eddene. Wabula Mary Margret Kasaijja alima butiko agamba nti obumalirivu kyekyetagiisa kyoka okufuna mu bulimi.
Ebintu bingi byobadde tomanyi ku Andrew Felix Kaweesi bibino NBS ebikuletedde
Cakala ne Omuyimbi Naira Ali
Emikutu gimugatta bantu ku mutimbagano gwa Internet nga facebook ne whatsapp bwegyeyongedde okuyoola omusimbi mu mpeereza mu mawanga ag’enjawulo, gavumenti ya Uganda n’ebalabuukirila. Gavumenti eramula kuno kati eyagala okugabana ku nsimbi zino.
Okuvaako e Luuka ekisangibwa mu BUsoga waliwo omusajja abadde yeeyita Nabbi, naye ono asimattukidde watono okugajambulwa endiga ze. Kigambibwa nti omusajja ono Fred Namoka abadde yasuubiza abagoberezi be okugenda mu ggulu, naye ekyamagero tekituukiridde olwo endiga ze ne zeerya omuguju.
Akabenje e Kiboga, Ekilwadde kya Hepatitis
Kkooti ejulirwamu egobye abadde omubaka w’ekibuga kamuli hajat wetongola mu paalimenti lwa kukizuula nti ono obuyigirize bwe bwali bubulamu nnyo nga tebugwanira kubeera mu paalimenti ya uganda ewali abantu ab’ebitabo ebingi Salama Musumba yeeyawaabira Hajjat Weetongola nti talina bitabo era tagwanidde kubeera mu paalimenti.
Oluvanyuma lw’omutanda okugulawo omwaka 2017 mu lubiri e Mengo lyabadde ssanyi gyerere, era ebiriroliro ebyakubiddwa mu lubiri byogeddwako okuba nga byebyasinze. Wabula wakati mu kusanyuka kiteberezebwa nti abamu omulangira segamwenge yabalinye ku jjoba era okukakana nga batandiise okukasuka amayina amacupa nebirala.
Mu kaweefube w’okuddiza abalabi ba NBS TV ne SALAM TV eyatandikibwa okuzimba omuzikiti gw’e Kabasanda, agenda bukubirire era atwala emikutu gya tv zombi Kin Kariisa olwaleero atuuseeyo era nga gy’asaalidde Juma
Omusinga wa Rwenzururu Charles Wesley Mumbere Irimangoma leero asimbiddwa mu maaso g’omulamuzi wa kkooti e Jinja naavunanibwa omusango gw’obutemu. Omumbere alabiseeko mu kkooti e Jinja olweggulo lwa leero mu kkooti esooka ey’omulamuzi John Francis Kaggwa era nga takkiriziddwa kwewozaako bwatyo nasindikibwa ku alimanda okutuusa nga 13 omwezi ogujja.
Abatuuze b’e Kasokoso ne Bukasa abaalemesebwa okusisinkana sipiika ewiiki ewedde ne leero balemeseddwa okusisinkana omukulembeze w’eggwanga gwebabadde balumbye mu maka ge ag’e Ntebe okumutunuza mu nsonga yaabwe ey’okubagobaganya ku ttaka okugenda okuzimbibwa oluguudo lwa Kampala-Jinja Express Highway. Abatuuze bano ababadde mu bikumi bakedde kukunnganira Ntebe nga baagala okusisinkana Pulezidenti...
Wabula olunaku lumu tiimu y’eggwanga The Cranes okubwefuka ne Cape Verde mu mupiira ogusooka mu kibinja ky’e 12(L), mumpaka z’okusunsulamu abanetaba mu za Africa cup ya 2019 e Cameroon. Hassan Wasswa y'omu kubasambi abasinza obumanyirivu ku tiimu eno era agumiza eggwanga nga omupiira tegunabawo ku lw’omukaaga.
Omwogezi wa poliisi, Andrew Felix Kaweesi akubeddwa amasasi kumakya kwa leero, nga avva ewuwe e Kulambiro. Kaweesi yakubiddwa awamu ne driver we, ate ne body guard nebafirawo. Poliisi egamba etandise okunonyereza ku butemu buno;
Ku kyaalo Kitwekyanjovu eKyazanga mu district ye Lwengo abaayo basiibye bakungubaga oluvanyuma lw’okufuna amawulire g’okufa kwa Kaweesi
Akatalekeka mu Wiiki -
Amasengejje Full News Bulletin
Katikkiro wa Buganda Charles Peter Mayiga agambye nti pulezidenti Museveni yavvoola dda endagaano gyeyakola ne Ssaabasajja Kabaka Ronald Muwenda Mutebi II mu 2013, eyali okuddiza Buganda ebyaayo. Mukuuma ddamula ategeezezza bannamawulire mu Bulange e Mengo ku mbuga enkulu ey’obwakabaka, nti ebintu ebyaddizibwa katundu butundu ku lukalala Buganda nga gavumenti...


text:
Home › Forums › Ababaka Discussions for Unity and Peace › Ebyeddiini / Religion › Ddala Lubale ye diini ya Buganda?
Tagged: France - A Dream Home
This topic contains 35 replies, has 15 voices, and was last updated by Thomasvem Thomasvem 10 months ago.
-
AuthorPosts
-
February 14, 2010 at 2:05 pm #26076
BusagwaParticipant
Bannange Munyambe Basajja ba Kabaka!! Wuuyo mbu yye wa Byafaayo
naye ekikwata ku Kanywamusaayi takyogerako ali ku KABAKA waffe yemala ggoga!..Ekinyaambye siri nzekka..Wamma Machati bwagaana okwabuuka muyiseemu Left…Nebwebanakolaki..Tetukyadda mabega
ate tewali Musiru agenda kubabuulira move zaffe..WANGAALA AYI SABASAJJA KABAKA LANDLOODI, NYANJA TEMANYIIRWA..February 14, 2010 at 5:43 pm #26080
MulongoParticipant
Ebigambo bya mukulu Muloka ebimu bibadde birungi bya kunyumyaako singa nze mbadde nina akadde. Naye wabula waliwo ensonga ezikwata ku Buganda zakwaata nga 0mulabe ate oweebeeru omusindike. Okutandika okugamba nti Abaganda baganda ba Banyankole oba Nabanyarwanda abatta abantu nokukwaata obwaana obuweere nebabuyuzaamu mu bukaba, okuli okusaddaaka nobubbi ekyo tewali muntu yenna ayinza kukyagala. Era okuwakanya Yesu kyeyagamba nti Muganda wange yooyo awulira nokukola Katonda byayagala nakyo tekikutunuza nga omwooyo omulungi. Bwaaba Katonda Kitaffe womuggulu azalukuka ebitonde bye, ate ffe ababisanga obusanzi ku nsi? Ekyo singa obadde okitegeera bulungi nengeri gyekituulamu mu nnono ya Baganda wandibadde okireka nga bwekiri. Oyinza okubera nga oli mugezi nyo, oba okusinga abantu abali eyo gyooli, naye jjukira nga bwewagambye ebitone Katonda abigabira abantu abaweera. Ebingi ennyo sagala kubigendamu, naye waliwo obutamanya bwa maanyi ddala mpozi bwenyinza nokuyita gaboggola, ku bintu nga ebyo byowandiika mbu Omukakwa yeyazza enjole ya Ssekabaka Muteesa II, jjukira nti nga Musajjalumbwa bweyakugambye, era Omulango nomukakwa oyo ababbi ate nga batemu era bebamugulako olutalo nebamugoba mu Lubiri lwe ate nebamulumba gyeyagenda nebamutta. Oba ddala olimwana wa ssaza ekyo sikimanyi, bangi bogera ebintu bingi amazima bwegatakwatagana omuntu alina ebeetu okubuusabuusa. Wano tolaga nakumanya Omuganda yaani. Naye wandibadde okimanyi nti Abaganda baayagala okutandika olutalo nga Kabaka bamugobye mu Lubiri, wuliriza ku Luyimba lwa Dan Mugula oluyitibwa 1966, ojja kuwulira ebyaaliwo era omanye nnokumanya nti kyaali kyetuyita common knowledge. Ate okugamba nti Omunyankole yeyalwaanirira eddembe lya Baganda lyebatalina, oyonoona biseera, bimanyiddwa bonna Abaganda aba ddala ani eyasooka mu nsiko. Nate ezo ensobi kati Abaganda bazinogera eddagala era tofaayo ggwe genda mu maaso nebyokoleera ensi yo ebisinga rediyo Yabaganda nebirala abantu byebakola oba byebakoze wano gyooba buli alina kyakola alina kusooka kukitegeeza ggwe. Wandisoose oba wa Ssaabasajja nakuwa obwaami obwo nolyooka ojja nga olina ebikwogerako. Ekitali ekyo, kola ebibyo ebigasa Oleke nabalala bakole byebakola. Nga byowandiika wano byolowooza nti bigasa nnyo, ate biyinza okukufuula omulabe wabantu. Kisingako singa ogenda mu maaso ne UN, Mutesa II yeyasookayo naye. Gezaako nokuteesa nokukola byonna byoyagala naba Nyamulenge banno, mutegeragane naye eno abantu bajja kukola byebamanyi era totagala tolina kyonna kyosobola kukyuusaako wadde abakusingako tebalina kyebayinza kukola kuziyiza Ddunda Liso Ddene. Omusaayi gwaayiika, guyiise era gukyayiika. Ggwe linda ogugwo ngowa baana bo, anti ekitta atabadde….ate nesikirabanga …. naye tolina buyinza yadde wano ku nsi yadde okuva mu ggulu bugaana bantu kwelwanaako nga bwebalaba oba bwebalowooza. Eno site eteesa bya Buganda byokka. Ebyo byoyogeera bitwaale nga bwebakikugambyeeko mu bantu abajja okubinyumirwa nokutegeragana naawe. Mpozzi nekisemba, Katonda oyo gwogambye nti omwenkana obutuukirivu, ffe tumumanyi nti wa waggulu nnyo ku bitonde bye byonna era tewali kimwenkana wadde ebiri munsi wadde ebiri mu ggulu. Oyo yatuwa dda ekkubo okwelwaanako, era tukikakasa mu kukkiriza nti ajja kutuwa obuwanguzi ppaka lwetunalinnya ku balabe baffe abalabe ba Buganda. Kale wano byowandiika ate nga bingi byowandiika, bya kumala biseera, tebyeetagisa genda osomese abalala, naddala ndowooza aba Rwanyalitara abakkiriza nti basinga Katonda amaanyi mpozzi nga kyekibabbisa nokutirimbula namungi wa bantu eyenkanidde awo. Ekibi bwodda wano okuvvoola Katonda tuwulira nga ffe abalina omusango okukuleka. Wano tuli bantu ba Katonda kale kisingako nogenda mu basaddaasi abalina omulimu omuneene ogwokusuula Katonda we Butonda. Nze ndowooza eyo amagezi go bayinza okugetaaga, wadde ekikakafu kiri kimu, tewali kijja kubawonya. Wano tetujja kufuna mirembe era tewali kyetutajja kugeezaako okubakomya okukwaata abaana abaweere nabakadde abe myaaka 100 nemubasobyaako, obuseegu, obubbi, okusadaaka, okutabulabula Abaganda ba Katonda, byonna ebinyiiza Katonda waffe. Luno olutalo lutukuvu, lwa good na evil. Ddayo mu camp yo, tulinde Katonda kyanasalawo, anti tewali wadde akakoola akava ku muti nekagwa wansi nga takakkirizza. Byeebyo munnaffe.February 16, 2010 at 1:54 am #26085
Mulaka-Ntanzi-MmilodiParticipant
Wamma Mulongo ggwe ontangaazizza okusinga bwe mbadde mmanyi. Ekikulu era nga bwe nnagamba, okuva mu mwaka gwa 2000 sibaddeeyo eka (Uganda) n’okutuusa leero. Bingi ebifa eka mu butuufu mbadde sibigoberera nnyo okutuusa lwe nnalaba Ababaka.com ne radio y’Abaganda. Sibadde musomi nnyo wa mawulira g’Eka kubanga empapula nga The New Vision ne Bukedde mpapula za gavumenti kale nnakoma dda okuzisoma emyaka gyekulungudde. Nzisoma bbalirirwe. Eka teriiyo lupapula lwa Buganda olwesigika lwe tusobola okusomera ku ntetenusi(Internet)?
Mu kino kye ntegeeza nti Mulongo ampadde okumanya ebisingako ku bye mbadde mmanyi ebifa eka okusinga ba Busagwa, Machati ne Musajjaalumbwa ababadde bangoba obugobi olw’ebirowoozo byange okuba nga tebikwatagana na kumanya kwabwe. Naye ndowooza kati banaakitegeera nti tubadde tetukwatagana kubanga bye bamanyi ebifa eka bingi nze mbadde sibimanyi.
Mu butuufu bwe mmaze okusoma ebbaluwa ya Muolong ngenze ku Ababaka.Com nneeyongere okuyiga ebifa eka. Nsanzeeko omukutu ogwa Ggwanga Mujje. Ngusosmye ne ngumalako. Gumpadde okumanya bingi ebifa eka ebitali birungi era ebiruma Abaganda. Naddala nsomye ku lukiiko lwa Katikkiro JB Walusimbi n’Abazzukulu ba Buganda, Bye nsomye binsanyusizza nnyo era ne ngiga bingi ebifa eka.
Bwe ng’amba nno binzibudde amaaso ne mmanya lwaki abasajja bali ba Busagwa, ba Machati ne Mugereka babadde bangoba. Kye babadde bangobera mbadde sinnakitegeera naye kati ntegedde lwaki babadde bansunguwalira bwe batyo. Ekituufu ebifa eka birabika bingi ebituusizza abantu baffe okunyiiga ennyo bwe batyo.
Nze kwekugamba bimpaawazizza amatu okuwulira nti bwe bityo ddala bwe biri. nze mbadde mbitwala ng’ebigambo by’abantu abawandiika okwesanyusa oluusi okunyumya obunyumya emboozi naye bye nfunye ku mikutu egitali gimu ku Ababaka.com bimpadde okutangaala.
Ssinga bannange abo baali bawandiika nga bandaga ebifa eka nga Mulongo bw’alafuubanye, nnandibadde nnategeera dda. Abuulira omugezi bagamba teyeeruma lulimi. Kyokka mwenna mbeebaza kubanga Bajjajjaffe baagamba nti Ebivumo oluusi biyamba. Mwebale okunvuma bwe mutyo, Akugoba y’akuwa ekkubo!
Okuva lwe nnava eka mu 2000 wamma bingi nnyo ebitali birungi byeyongedde nnyo era abantu baffe bali ku bugubi ddala.February 16, 2010 at 9:42 pm #26089
BusagwaParticipant
Bwemutyo mubuzabuza nga batunzi ba Kamulali nti “byebatunda biwooma” Mulaka-Ntanzi oba olina abaana abato ebyo byooba obanyumiza!! Tulabye Intelligence Systems nyiingi Ku Nsi kuno era waliwo naba Russia lwebaddukanga ewaabwe nebasaba Obutuuze mu Amerika era nebeyongera kukettera nsi yaabwe!!Oba Tomanyi bifa Mu nsi nga Uganda ate nga Omanyi Lubaale genda mumaaso!!!May 10, 2010 at 9:34 pm #26408
MusokeParticipantDecember 20, 2017 at 4:03 am #37618
Thomasvem ThomasvemParticipant
Living in France is one thing desired by many individuals. If you want to live in France then you have to get French property. You can read the advertisement section of the newspapers which has the section of houses for sale in France. After making a suitable choice, you should research about the properties for sale in France. French property is now a days very much wanted also.
If you want to live in France and spend your life there you should select a proper house. French property is not cheap and you need to make a major investment. You must also know about the properties for sale in France at various locations. The houses for sale in France come in different prices depending on the location
-
AuthorPosts
You must be logged in to reply to this topic.


text:
Omusajja ono ataategeerekese mannya yabuuse okuva mu bantu we yabadde atudde ng’alaba Bugingo ajja olwo namusiba enkalu omulundi gumu era abasirikale abakuuma Bujingo be baamumutaasizzaako wamu n’abaweereza mu kanisa ye eya House of Prayer Ministries International.
Oluvannyuma omusajja bamututte nga talinnya ne bamukwasa poliisi olwo okusaba ne kugenda mu maaso.
Okusaba kuno kwetabiddwaamu nnamungi w’abantu era ekisaawe kyakubyeko ne kibooga nga n'abantu baasigadde wabweru wa kisaawe olw'omujjuzo mu nda era bakira okusaba n'ebirala ebigenda mu maaso babirabira ku ntimbe ezaateereddwa wabweru w'ekisaawe.


text:
Ebirwaza(Diseases)
IALI NGO was authorized by terminologist Muwanga Charles to post this article from his Luganda scientific works on Luganda Wikipedia for free public consumption.
Ekirwaza (Disease)
Ekirwaza era oyinza okukiyita :
(i) Ekirwadde
(ii) Endwadde
(iii)Obulwadde.
Kyokka ate era kirabika "ekirwaza"(Disease) oba ebirwaza diseases eba mbeera ,okusingira ddala nga buno bulamu oba buwuka obusirikitu, ereeta ekiyitibwa endwadde, ebirwadde oba obulwadde( disease) mu mubiri gw'ekiramu .
Obulwadde ebeera mbeera eyetaaga obujanjabi(medical condition) eyeyolekera mubuyoleko(symptoms) n’obubonero(signs). Ekirwadde kiyinza okuva ku mbeera ez’ebweeru nga diziizi ezikwata oba obuvune bwo munda mu mubiri Mu bantu , diziizi kikwata ku mbeera yonna ereeta obulumi , obutakola, okunyigirizibwa, ebizibu by’entabaganyi , okufa kw’omulwadde. Olumu kiyinza okutwaliramu obuuvune ku mubiri, ebiwundu , obulemu, enneeyisa etali ya buntu . Endwadde zikwata abantu si mumubiri gwokka naye ne mumbeerza ez’obuntu(emotions) naddala nga endwadde bwe ziyitirira ku muntu kimujja mu mbeera ez’obuntu.
Waliwo endwadde ezisiigwa n’ezitasiigwa(communicable and non-communicable disease.), kyokka diziizi kitkwata ku ndwadde zikwaata(infectious diseases) ezireetebwa vayiraasi, bakitiriya fungi , piratozoa n’obuwuka obulala obusirikitu.
(j) Obulwadde
Obulwadde oba ebirwadde (Illness and sickness) bikozesebwa kutegeeza disease.
(k) Embeera ezikyankalanya obulamu
(Disorders)
Mu bujanjabi, embeera enkyankalamu , kuba kukyankalana mu ngeri omubiri oba ekitundu ky’omubiri gye kikolamu. Embeerankenyankalamu ezeetaaga obujanjabi(Medical disorders) muyinza okubaamu okukyankalana kw’obwongo(mental disorders), okukyankalana kw’omubiri( physical disorders),okukyankalana okw’obuzaale( genetic disorders),okukyankalana okw’embeera z’obuntu n’enneeyisa(( emotional and behavioral disorders) n’endala . . (l) Embeera eyetaaga obujanjabi
(Medical condition)
Embeera eytaaga obujanjabi(A medical condition ) taminologia ngazi etwaliramu ne diziizi , endwadde zonna awamu n’obuvune nga ebiwundu ng’ojjeeko obulwadde bw’obwongo( mental illnesses).
(m) Obukosefu
(Morbidity)
Obukosefu(Morbidity) era kitegeeza kuba mulwadde , obulemu oba embeera eyetaaga obujanjabi yonna.
Ebirwadde bisatu , akafuba(tuberculosis) , Maleeria , ne AIDS ze ndwadde ezisinga okutta abantu mu nsi yonna nga ku bantu abafa buli mwaka , zino essatu zittako kimu kya kubiri. Endala mulimu zino wansi :
(i)Mongoota
(African Trypanosomiasis /“sleeping sickness”):
Mongoota atambuzibwa bivu(tsetse flies) ebisangibwa ennyo mu mawanga ga Afirika. Obubonero bwa mongoota mulimu ;
(a)olusujjasujja okulumibwa omutwe ,
(b)obulumi mu nnyingo(joint pains), n’
(c)okusiiyibwa nga bwakatandika awamu n’okujja omuntu mu mbeera obuteebaka bulungi, okutaataganya obusimu bw’omubiri omubiri ne guba nga tegukyakwataganya mirimu gyagwo bulungi era singa aba tajjanjabiddwa mu mutendera ogw’okubiri omuntu afa.
(ii)Kkolera
(Cholera) .
Kkolera kirwadde ekibuna okuyita mu mazzi agalimu obuwuka awamu n’embeera ez’obujama okutwalira awamu. Kkolera alumba ebyenda ebiba birumbiddwa bbakitiria eyitibwa Vibrio cholerae.
Kkolera yeragira okusinga mu kiddukano( diarrhea) olumu n’okusesema awamu n’okwesika mu magulu(leg cramp) . Bw’aba tafunye bujjanjabi mangu aviirako okufa olw’okuggwamu amazzi mu mubiri(dehydration).
(iii)Kepatayiti A (Hepatitis A):
Kepataiti A(Hepatitis A) kirwadde kya kibumba ekikwata amangu ekireetebwa vayiraasi. Kitambuzibwa okusinga okuyita mu bubi bw’omuntu okunywa amazzi oba okulya emmere erimu akawuka.
Kepataiti A yeyolekera mu lusujjasujja obukoowu,Symptoms include fever, fatigue, jaundice, n’omusulo omuzikivu(dark urine).Ekisinga okwekugira ekirwadde kino kugema ( vaccination) naye bw’ofuna obubonero obwo dduka za mbiro okugenda ew’omusawo..
(iv)Kepatayiti B.(Hepatitis B).
Kepatayiti B(Hepatitis B) eva ku “vayiraasi B” (HBV). Ereeta obuvune ku kibumba era eyolekera mu bubonero nga kammunguluze(jaundice), obukoowu obw’amaanyi ookusesema, okufeesefeesa(nausea,) n’obulumi mu lubuto). Kepetayiti B y’asingayo okuba ow’omutawaana era aviirako ne kookolo oluvannyuma.
(v)Kepetayiti C
(Hepatitis C).
Kepetayiti C (Hepatitis C) ya mutawana nga B ne A eva ku vayiraasi C : (HCV);.
(vi) Mukenenya
(HIV/AIDS).
. Mukenenya oba HIV/AIDS (Human Immunodeficiency Virus /Acquired Immune Deficiency Syndrome) kirwadde ekyasibuka mu afirika eya wansi w’eddungu sakala . Mukenenya kyakola kwe :
(a) (a) kusaanyawwo obusobozi bw’omubiri okulwanyisa endwadde.
(a) Obubonero bwa mukenenya mulimu okukolola entakira, olusujjasujja olutakoma, obuzibu mu kussa , olususu okulumbibwa epipaapi awamu n’okukosebwa ku bwongo. Kimu kya kubiri kubantu abakwatiddwa HIV bafuna AIDS wakati w’emyaka 4-10.
(c) Okubunyisibwa kiva ku kuwanyisaganya mazzi ga mubiri mu kwegadanga kw’omusajja n’omukazi , okukyuusa omusaayi ogulimu HIV/AIDS okuva mu muntu omu okuguteeka mu mulala , okuva mu maama okudda ku mwaana gw’azadde nga omwaana ono ya kazaalibwa , ebikzesebwa mu mubiri nga empiso , ebikwaanso, ejjirira, obusenya.
Mukenenya alimu ebika bya HIV bibiri, HIV-l ne HIV-2. HIV-l y’’asinga okukwaata abantu mu Ensi yonna. . HIV-2 asinga kusangibwa mu Afirika eya bukiikakkono eya bugwanjuba(west Africa) naye ne mu Afirika eya Buvanjuba( East Africa), Bulaaya, Azia, ne Amerika Endattini(Latin America) esangiddwamu. HIV-l ne HIV-2 zibunyisibwa mu ngeri y’emu.
Eddagala eriwonya mukenenya terinnaba kuzuulibwa kyokka okuva mu 1996 abakugu bakolawo eddaagala erivubirizako eriyitibwa “antiretroviral drugs”.
(vii)Ssennyiga
(Influenza)
Sennyiga(Influenza) naye ndwadde ya vayiraasi era mu Busipaani (Spanish) sennyiga yatta abantu abasukka mu mitwaalo ataano naye kati takyaali wa mutawaana nnyo yadde nga ekyaali ndwadde ya mutawaana.
Vayiraasi ya senyiga. Erumba omuyitiro gw’okussa(respiratory tract) n’ereeta obubonero nga olusujjasujja, omutwe okukolola okukwaata ebikolondolwa mu mumiro( sore throat), okuvumbeera mu nnyindo(nasal congestion) , n’okulumwa mu mubiri.
(viii)Maleeriya
(Malaria)
Omusujja gwa maleeriya guleetebwa ensiri eyitibwa “anapholes mosquito” , era omusujja guno gutta abantu abali wakati w’akakadde akamu n’obusatu buli mwaka ate nga gukwaata obukadde bikumi bitaano buli mwaka naddala mu afirika eya wansi wa sakala(subsahalan Africa).Gusinga kwekaliisiza mu baana .
Gutandika na kweyolekera mu kukankana olwo ne gulinnyira ddala(high fever) , n’omutwe ogw’amaanyi n’ekiddirira tempulikya y’omuntu gwegukubye ku ndiri ekka n’atuyana nnyo.
(ix)Mulangira oba Olukusense
(Measles) .
Mulangira(Measles) eera omuganda abuyita lukusense: Olukusense y’endwadde ekendedde olw’okubaawo eddagala erigema(vaccine) nayer mu nsi ezikyakula akyeriisa nkuuli.
Mulangira yeyolekera mu kuyiwa olutulututtu ku mubiri gwonna, olusujjasujja, okukolola, olumu n’ekiddukano, nemoniya. (pneumonia), n’endwadde mu matu.
(x)Mulalama
(Meningitis).
Mulalama((Meningitis) bukwata kakoggo(spinal cord) nga kalumbiddwa bakitiria oba vayiraasi. Mulalama ava ku bakitiria wakabi nnyo okusinga owa vayiraasi. Era ayinza okukola obuvune ku bwongo(:brain damage),okuleka omuntu nga kiggala, n’okunafuya obwongo bwe bw’aba tafudde. Butambuzibwa okuyita mu mmere oba amazzi agaliu obuwuka. Tayifooyidi yeragira mu musujja ogujja mbagirawo omutwe ogw’amaanyi,okufeesafeesa(nausea),obutayagalirako ddala kya kulya kyonna, okuzibuwalirwa okufulumya(constipation) olumu n’ekiddukano.
Obubonero bwa mulalama mulimu omutwe, olusujjasujja, okufeesafeesa(nausea, vomiting, n’okukaluba kw’ensingo stiff neck). Nemonia . Nemonia(Pneumonia) ava ku bintu bingi naye okusingira ddala “mycoplasma bacteria”. Bakitiria zino zibeera mu mubiri gw’omuntu okumala emyaaka nga tewali bulwadde bwe zireese kyokka zivaayo nga waliwo ekirwadde ekirala ekikosezza obusobozi bw’omubiri okulwanyisa endwadde .
(xii)Akafuba
(Tuberculosis).
Akafuba(Tuberculosis) kava ku bbakitiria .Bbakitiria za TB zisinga kusangibwa mu mawuggwe(lungs) ne zireeta okulumizibwa mu kifuba(chest pain) n’ekifuba ekibi ekireeta n’olusaayisaayi , obukoowukoowu(fatigue), okukogga obutayagala kulya , olusujjasujja , n’okutuuyana ekiro.
(xiii)Enkaka
(Yellow Fever)
Enkaka(Yellow Fever) emala ennaku 3-4 ,oluvannyuma, abalwadde abasinga ne bawona . Okusooka omuntu afuna olusujjasujja, obulumi mu mifumbi, omutwe, okukankana, obutayagala kulya, okusinduukirirwa emmeeme( nausea), n’okusesema.
Singa mu naku 3-4 omuntu aba tawonye ayinza okuyingirira a omutendera ogw’akabi omuli , jaundice; okulumwa mu lubuto, okusesema , okuva omusaayi mu kamwa, ennyindo amaaso, n’olubuto era n’ensigo (kidney)n’ekyankalana olumu n’okusirika . Ekitundu ky’abalwadde mu mutendera guno bafa ate ekitundu ne bawona.


text:
Okusinziira ku kamisona avunaanyizibwa ku by’ebiwuka, Fredrick Luyimbaazi, gavumenti yasazeewo okuzuukusa obulunzi bw’enjuki oluvannyuma lw’okukizuula nti abalimi bangi babadde baava dda ku by’okuzirunda ng’entabwe yava ku balimi abasusse okufuuyira ebirime byabwe ekigoba enjuki n’okuzitta.
Luyimbaazi agamba nti enjuki zeetaagibwa nnyo abalimi olw’omulimu gwe zikola ogw’okutambuza enkwaso eyamba ku birime okusobola okubala ennyo.
“Twagala abalimi bakendeeze ku kufiiyira nga bakozesa eddagala ery’obulabe eri obutonde nga mwe muli n’enjuki ate ez’omugaso ennyo gye bali.
Ennaku zino n’ayagala okusaggula ekisambu ng’ateekateeka ennimiro afuuyira bufuuyizi, abalala bookya empiira enjuki ne bazookeramu, ebyo byonna bwe twagala okulwanyisa mu nteekateeka eno,” Luyimbaazi bwe yagambye.
Luyimbaazi yabadde ayogera eri abalunzi b’enjuki n’abakulembeze ba disitulikiti y’e Kayunga abaakulembeddwaamu omumyuka wa ssentebe, Charles Mubiru ku Lwokubiri ng’aba minisitule batutteyo emizinga gy’enjuki, ebyambalo ebikozesebwa okuwakula enjuki, n’ebikozesebwa ebirala nga byonna bibalirirwamu obukadde 15.
Alice Kangavve, atwala eby’enjuki mu minisitule y’ebyobulimi yategeezezza nti ezimu ku disitulikiti eziri mu nteekateeka y’okuzzaawo okulunda enjuki mulimu Mukono, Kayunga, Buikwe, Luweero, Buvuma, Wakiso, Mayuge, Kamuli, Luuka ne Iganga.
Kangavve yagambye nti enteekateeka eno yaakumala emyaka 5 ng’erimu obuwumbi 7.


text:
Kiwano – Cucumis metuliferus
Ekibala ky’ekiwano kiwanvuwa 10–15 cm kirabikira ddala nga omucungwa. Kiva mu lulyo lwa cukkamba. Ekibala kirina obuggwa obutono ku kikuta kyabwo ekiyinza okukulowoozesa nti kino kye kimu ku by’okulwanyisa ebyedda. Ekikuta kyakyo kya kiragala era nga kirina obusigo obweru obwenkana 5–10mm. Bwekiba nga tekinnaba kwengera kibeera mu langi ya kiragala.
Ebibala bino biggibwa mu nsi za Isirayiri ne mu masekati g’America. Tulya ekikuta ekya kiragala wamu n’obusigo. Ekiwano kiwoomera ddala nga cukkamba oba eryenvu. Bwetumala okulya ekibala kino tusobola okukozesa ekikuta ng’essowaani ennungi olwo ensigo ne tuzisimba. Kibala kikula mangu nnyo era nga kiffaanana nga obusomyo era nga kirina ekikolo ekiwaanvu wamu n’obuguwa obukiyamba okulanda. Ebikoola byakyo biyinza okulowoozesa omuntu nti cucumber kubanga nakyo kirina obwooya obuserera. Okuwakisa ebimuli by’ekiwano ebyenkanankana obuwanvu bwa 3mm kubera mu ngeri y’emu nga ekibala kya cukkamba. Tulina okukimanya nti ekibala kino kisobola okuvuunda nga bwekibeera mu ttaka. Ekiwano kikula bulungi mu bugumu lya 25 ºC, n’olwekyo ebugumu eribeera mu bokisi eza bulijjo lyelikumibwa ne mu kusiimba meloni oba cukkamba. Ekiwano tekigumira muzira era kyetagisa okukitteeka ebweru singa ebiseera bw’omuzira bibeera biwedeyo.
««« Ekiwandiiko ekyavudewo: Welwitschia mirabilis – okulima zi fossil ennamu! Ekiwandiiko ekidako: Breadfruit Artocarpus odoratissimus, Marang»»»
Olw’omukaaga 28.5.2011 18:48 | Fulumya mu kyapa | Ebimera ebizungu
Ebifa ku KPR
Gabana okumanya kwo mu kulima ebimera. Wandika ku bulimi, ebimera, ennima y’ebimera, n’ebirala. Era obikube mu Botanix eri mu lulimi lwo! Tutukirire okumanya ebisingawo.
Category: Byona Amazzi n’ebirime eby’omumazzi Ebimera ebizungu Ebinazi Ebiwuka Endagiriro ku kusimba ebimera Obutiko Omuddo


text:
Ssekandi yabadde mu kusaba kwa Ssekukkulu e Lubaga okwakulembeddwa Ssabasumba w’esaza ekkulu ery’e Kampala Dr. Cyprian Kizito Lwanga nga kwetabiddwamu katikkiro wa Buganda, Charles Peter Mayiga n’abanene abalala.
Mu kusaba kuno, Ssabakiristu w’esaza, Anthony Mateega yasoose kucomera babaka ba Palamenti ng’abakuutira okuwulirizanga eddoboozi ly’abantu wamu n’okuvumirira ebigambibwa nti abajaasi bayingira Klezia y’oku Palamenti mu biseera by’okukyusa Konsityusoni.
Kyokka Ssekandi bwe yaweereddwa omukisa okwogera yagambye nti Konsityusoni ekkiriza okugikwatako.
Yagambye nti y’omu ku baagikola era erimu obuwaayiro obulambika engeri y’okugikyusaamu.
Kino tekyasanyudde bantu abaatandise okuvuvuuma n’oluvannyuma eddoboozi ne likulira ddala nga bagamba nti ‘’..a..a..a..’’.
Kyokka yagenze maaso n’okwogera wakati mu bantu okuvuvuuma okulaga nti ssi bamativu na byabaddewo.
Oluvannyuma Ssabasumba naye yavumiridde eky’okukwata obubi ababaka abaabadde bawakanya okukyusa Konsityusoni n’asaba abakuumaddembe okuba n’omutima gw’obuntubulamu.
Katikkiro wa Buganda Charles Peter Mayiga yagambye nti abantu ba Buganda balina okutwala Kabaka ng’ekikubagizo kyabwe bwe baba mu mbeera ebanyigiriza ng’eno.


text:
Ekitongole kino kimanyiddwa nga India Africa Insititute of Foreign Trade.Pulezidenti w’ekibiina ekigatta bannamakolero e Buyindi ekya , All Ndia Assocation of Industries, Vijay Kalantri bino yeyabitegeezezza ng’asisinkyanye omumyuka wa Pulezidenti wa Uganda Edward Kiwanuka Ssekandi mu kibuga Mumbai e Buyindi era n’asaba Uganda efune ebintu by’esinga okwagala okukolaganamu ne Buyindi okugeza tekinoligiya, obulimi, enguudo n’ebirala.
Yagambye nti ebintu Buyindi by’erinamu obukugu mulimu eby’okusima obuggagga bw’omu ttaka, ebyobulamu, eby’obulambuzi, amasannyalaze.
Ssekandi yagambye Uganda bw’ekolagana ne Buyindi mu bintu (Buyindi) by’egisingako obukugu ng’obuvubi, bbanka, okusima eby’obuggagga bw’omu ttaka, tekinologiya kijja kuganyulwa Uganda.
Yagambye nti Uganda ejja kwongera okwolesa ebigikolebwamu Abayindi basobola okulaba emikisa gye basobola okufunamu singa bwe baba baagala okuleeta muno ssente zaabwe.
Mu nsisinkano eno amakampuni ga Buyindi agaagala okutandika wano emirimu gassizza emikono ku biwandiiko .
Akulira bbanka ya Exim Bank, David Rasquinha yasabye amakampuni ga Buyindi okunoonya ebintu bye gasobola okussaamu ssente nga bazze mu Uganda nadaa eby’okulongoosa ebibala ng’ennansi, amata, ne sukaali n’agamba nti bbanka nneetegefu okubawola.


text:
KATIKKIRO wa Uganda Dr. Ruhakana Rugunda abadde mu palamenti ababaka ne bamussa ku nninga annyonnyole lwaki gavumenti eruddewo okutwala eyali omuduumizi wa poliisi Gen. Kale Kayihura mu kkooti.
Bino byabaddewo ababaka bwe baabadde babuuza Katikkiro Rugunda ebibuuzo n’assibwa ku nninga annyonnyole ekigaanyi gavumenti okutwala Kayihura mu kkooti.
Kyokka Rugunda yazzeemu: ‘’Mukimanyi nti eyali omuduumizi wa poliisi ono mukungu mu magye era akwatiddwa mu ngeri egwanidde okuyisibwamu omukungu ng’oyo.’’
Kayihura yakwatibwa June 13 2018 era okuva olwo ali mu nkambi y’amagye e Makindye oluvannyuma lw’okukwatibwa ng’abuulirizibwako ku misango gavumenti gy’etevangayo kunnyonnyola mu butongole.
Kyokka abalwanirizi b’eddembe ly’obuntu omuli bannamatteeka n’abatunuulizi abalala baludde nga beemulugunya nti Kayihura ne banne bandibadde batwalibwa mangu mu kkooti kuba etteeka liragira nti kirina kukolebwa mu bbanga eritasukka nnaku bbiri okuva omuntu lw’akwatibwa.
Ku nsonga z’abaali mu ggye ly’obwanakyewa erwanyisa abajjambula ba kyewaggula Kony e Teso abamanyiddwa nga ‘Arrow Boys’ , Dr. Rugunda yagambye nti abaali mu kibinja kino bebazibwa olw’omulimu gwe bakola kyokka gavumenti bw’enafuna ssente ejja kubalabamu mu ngeri ey’enjawulo.
Ng’addamu ekibuuzo ky’okulwawo okusasula abaali abakozi ba gavumenti pensoni Rugunda yagambye nti minisitule y’abakozi ba gavumenti ejja kunyonnyola bwe wabaawo abaakola obulagajjavu bakangavvulwe.


text:
Express, efunye obuwanguzi obusooka bw'ekubye Police FC ku ggoolo 3-2.
ManU ye ttiimu esinga obugagga mu nsi yonna sso nga y'ensinga ebikopo ebingi e Bungereza.
Yazannyira Arsenal emipiira 156 n'agiteebera ggoolo mukaaga.
Valencia yajja ku mulembe gwa Sir Alex Ferguson era abazannyidde emipiira 239 n'ateeba ggoolo 17.
Xhaka y'omu ku basuubirwa okulondebwako ku bwakapiteeni bwa ttiimu y'eggwanga
Uganda Cranes etimpudde Lesotho ggoolo 3-0 ne yeenywereze ku ntikko y’ekibinja L ku bubonero 7
BANNANTAMEGGWA ba Liigi ya yunivasite aba Uganda Martyrs Nkozi bali ku bunkenke obw’okwesogga Semi za sizoni eno oluvannyuma lw’okukola amaliri ga 1-1...
Bolt, yava mu misinde gye yamenyera likodi eziwera ku ddaala ly'ensi yonna nga kati azannya mupiira.
TTIIMU ya Nyamityobora FC eyaakesogga Liigi ya babinywera, mu kaweefube w’okwongera okwenyweza okumalira mu bifo ebisava, ekansizza eyali omutendesi wa...
Uganda ezannya Lesotho leero ku Lwomukaaga nga yeetaaga buwanguzi yeetakkuluze ku Cape Varde bwe beenkanya obubonero.
17 Oct 2018
17 Oct 2018
17 Oct 2018
17 Oct 2018
17 Oct 2018


text:
Sing Along Lyrics
Sili Muyembe
by Rema Namakula
View Rema Namakula's Profile Download the MP3
Olese Ndese Mu Lusuku Abulukilileyo Naye Manya Ebinonyi bigenda Kumubojogola Nawe Lwaki wekunya? Lwaki wekunya Onekwasa'ni bwonosubwa? Songa jempiita Ndeka abasajja Batega ngalo Mbejako nga bangobelela Mbakambuwalila bansekelela Mumakuubo emisana N'ekilo nga bampaana Silina gwenali nsabye namba Naye babula ku zimpandika kko Sibuuza najebasula Naye ate bandagilila Zendaba obongota Zukuuka Bwoba onjagala kyindage Ojila osumagila balikuyita Lyrics by mp3jaja.com Sili Muyembe Nti oba oninda kwengela Olimba Sili Papali Nti owalula mengevu Mboona Nze binemye ebibyo Aah Ahh Nkulinze Nkoye Tonkabila nga Nga bakukubye buusu Nze laavu yantebula Eli esesa Gwoyagala aba'gayala Uhh Hmm Nga gwotamatila Ye akukabila Bwoyoya ekibumba Awo waali Tekimugana kukutila nte Nebwewekaza n'omuvuma bambi Ate yeyenenya Ekintu Kyolina Okya kigaaya Oluli vaawo nga wejusa Nga owooza samanya Nali nyina okwanguwa Nze ndaaba ovembela Tumuuka Oleme kwekuba'te gakonde Nti gunsinze Gunsingidde ddala Yeah Eh Sili Muyembe Nti oba oninda kwengela Olimba Sili Papali Nti owalula mengevu Mboona Nze binemye ebibyo Aah Ahh Nkulinze Nkoye Tonkabila nga Nga bakukubye buusu Mbiwulira nga bakulumiliza Simnaya bino Manya bili Babijweteka nti ela, Ndimu kasala luggudo Nze'byo tebindya Manyi wolokoso Teli magic asiika Guli mukwano Gwegwantuka ewala Tondeka mu mwala Gwa'bikemo Mujjuvu, Kujja kunselengesa Olyoke onenye nze Onsalile Omusango Songa bambi Gwe musobya Okugalabanja nze nzenna Gwe sseka Oli byejjusa Nga nfunye afaayo Sili Muyembe Sili Muyembe Nti oba oninda kwengela Olimba Sili Papali Nti owalula mengevu Mboona Nze binemye ebibyo Aah Ahh Nkulinze Nkoye Tonkabila nga Nga bakukubye buusu Sili Muyembe Nti oba oninda kwengela Olimba Sili Papali Nti owalula mengevu Mboona Nze binemye ebibyo Aah Ahh Nkulinze Nkoye Tonkabila nga Nga bakukubye buusu Sili Muyembe Eh


text:
Okulabilira omwana akabanga akatono
Osobola okulabilira omwana eyetaaga amaka okumala akabanga katono?
Tukiriza nti buli mwana asaanidde okukulira mu makka nga ayagalibwa. Omwana bwaba nga asuuliddwa, kitwalira abakozi baffe ebanga eliwerako okunonyereza kubazadde n’abenganda bomwana ono, oba okumufunila abazadde abapya abasobola okumukuza. Mukaseera kano, twetaaga abantu abayinza okulabilira omwana ono ewaka ewuwe nga bwetukola okunoonyereza, okumala emyeezi 3-6.
Okunoonyereza kulaze nti buli myeezi 3 omwana gyamala mukitongole ekikuuma abaana, afiirwa omwezi gumu ogw’okukula obulungi. N’olwekyo, tutandiisewo enkola eyokukuliza abaana bano mumaka mukaseera akokunoonyereza tusobole okukendeeza ku bulabe buno.
Oluvanyuma lwokumufunira amaka amapya, abo ababadde bamukuuma bamwanjula mpola mpola eri abazadde be abapya, nayiga okubaagala n’okubesiga, nga abakuzi baffe ababaana babayambako.
Ebiseera ebimu, omwana asangibwa okuba n’abazadde oba ab’enganda abamanyirwako, naye nga olwenzonga ezikwatagana nobukumi bw’omwana ono tetusobola kumubalekera. Awo, twetaaga abazirakisa abayinza okulabilira omwana ono okutuusa nga awezezza emyaka 18 egy’obukulu.
Wegatta otya ku nkola eno?
Bwoba owulira nga wandisobodde okutuyambako okulabilira abaana okumala akabanga akatono, tuweeleze obubaka ku email [email protected] oba kuba essimu 0776110304 okumanya ebisingawo. Bwewewandiisa, omukozi waffe ajakujja akukyalire ewakka, akole okunoonyereza okusobola okukutegeera obulungi oluvanyuma alipoota eweebwe akakiiko akasalawo. Akakiiko bwekakukiriza okusiinziira ku alipoota eyo, nga tukuwa omwana.
Okulabilira omwana kunti kilungi nnyo. Kiwa omwana eyali yalekebwawo omukisa okumanya okwagala n’obukuumi bw’amaka. Nga ali mumakka gano, omwana ayiga okwesiga n’okwagala abantu banne, asobole okukula obulungi nga yetegekera obulamu obw’omumaaso.


text:
Omulimisa ng'ayokya ebintu bya kasooli e Namulonge
NALIMA yiika ya kasooli nga nsubidde okumukungulamu ensawo 12, wabula obusaanyi bwamuzinda ne bumulya. Bwe nafuuyira okutaakiriza ku kasooli nafunamu ensawo ssatu zokka! Bwatyo Monica Lule, ssentebe w’ekyalo kya Namulonge Quarters ate nga mulimi wa Kasooli e Busukuma bw’atandika emboozi ku bulwadde bwa kasooli.
Bino yabyogedde asisinkanye Bannamawulire abasaka amawulire agakwata ku byobulimi ne ssaayansi ababadde mu musomo ogw’okulongoosa empandiika y’ebyobulimi ogwategekeddwa aba ‘Cornell Alliance for Science’ nga gwabadde ku National crops Research Resources institute e Namulonge wiiki wedde.
Mu kulambula ennimiro za kasooli awakolebwa okunoonyereza ku tekinologiya ow’enjawulo omuli n’owa Genetically Modified Organisms (GMO), Dr. Godfrey Asea akulira NaCRRI yalaze obwetaavu obuliwo mu kuyisa etteeka lya National Biosafety okukkiriza ensigo ezinoonyerezeddwaako nga basimbuliza endagabutonde okuva mu birime ebirala okutandika okulimibwa mu Uganda.
Mu nnimiro ezaalambuddwa, baasimba kasooli anoonyerezeddwaako ne tekinologiya wa GMO nga ono mu musiri taliibwa buwuka, kyokka eyalimibwamu aliibwa obuwuka ate abalimi gwe basimba agwa mu bika bya Longe ate ye ajoogebwa obuwuka obuli ndiwulira, obusaanyi okwo gattako omusana era nga kyangu omulimi okusimba n’afiirwa omusiri gwonna.
Dr. Asea yagambye nti, mu yiika ya kasooli ng’omulimi akozesezza ennima ennungi omuli okusimba mu budde, okukoola, okukozesa ebigimusa yandibadde afuna ttani eziwera omukaaga, wabula ku nsigo eziriwo oli ne bw’aba abikoze afuna ttani bbiri n’ekitundu ku ssatu ate atabikola afuna ttani emu ku emu n’ekitundu ekiraga nto obwetaavu bw’ensigo ennungi bukyaliwo mu ggwanga.
Ensigo zaakakasibwa dda abakola okunoonyereza nti zisobola okugumira endwadde era nga kati bali ku mutendera ogwokuna mu kunoonyereza naye kasooli yenna gwe bakungula bamwokya kuba takkirizibwa kutuuka ku balimi nga n’ekifo we bakolera okunoonyereza, baazimbako olukomera tewali wadde emmese eyingirayo.
KASOOLI WA WEMA
Winnie Nanteza akola ku by’empuliziganya ku pulojekiti eno yagambye nti, kasooli wa WEMA (water efficient maize for Africa), akolebwako okunoonyereza kwa mirundi ebiri, waliwo ow’ekika kya TEGO ono y’ali ku katale ng’ekikulu ku kasooli ono yetaaga amazzi matono okukula bw’omugeraageranya ku bika ebirala ebiri ku katale.
Mu mbeera ng’omusana tegukyaliko budde, ekika kino kirungi eri omulimi kuba omusana ne bwe gumukwata n’afuna enkuba entono tofiirwa kye kimu n’eyasimba ekika ekirala era abalimi abamulimyeko bazudde enjawulo.
Omulala owa WEMA anoonyerezebwako wansi wa GMO, naye yazuuliddwa nga takwatibwa bulwadde bwa kasooli bwonna obuliwo wadde okuliibwa obusaannyi naye ono tasobola kutuuka ku balimi okuggyako ng’etteeka erimukkiriza limaze okuyita.
Dr. Asea yagambye nti, ssinga ebbago lino lifuuka etteeka kijja kubatwalira emyaka nga ebiri abalimi okutandika okufuna ku nsigo zino.
EBIKWATA KU TTEEKA
October 2017, ababaka ba palamenti baayisa ebbago lino ne lituuka ewa pulezidenti okuliteekako omukono okufuuka etteeka, wabula pulezidenti teyaliteekako mukono n’abaako obutundu bw’ayagala balongooseemu naye akakulu kaali okulaga engeri ensigo zi nnaasangwa gye zigenda okukuumibwamu nga ne GMO weeziri.
Wabula Dr. Asea yagambye nti, ensigo enkadde zaakusigalawo era n’okuzinoonyerezaako tekugenda kukoma. Ekirala ennoonyereza ku birime byombi byawukana, era essira ku nsigo empya lya kulwanyisa ndwadde ezifuukidde Bannayuganda ekizibu.
Nga oggyeeko kasooli, bakoze okunoonyereza ku bitooke ebitakwatibwa kiwotokwa n’obuladde obulala obw’ettooke, muwogo atagengewala ate nga takwatibwa kigave, omuceere, obummonde obutakwatibwa kiwotokwa.
Bino byonna tebisobola kutuuka ku balimi era okoma kubirabako tebakukkiriza kufulumya kintu kyonna okutuusa ng’ababaka bayisizza etteeka.


text:
Abantu abasoba mu Bukadde ekkumi n’akamu be bamalirizza okuwandiisa amasimu gaabwe mu nteekateeka y’okugakwataganya ne kkaada z’eggwanga eyalangirirwa gyebuvuddeko.
Minister w’eby’obutebenkevu mu ggwanga Henry Tumukunde mu lukungaana lwa bannamawulire olutuuziddwa ku kitebe kya UCC ategeezezza nti Gov’t mmalirivu okuggyako amasimu ga bannayuganda abanaaba bajeemedde enteekateeka eno.Ye akulira ekitongole kya UCC Godfrey Mutabaazi ategeezezza nti basuubira okuwandiisa ssimu Obukadde amakumi 23.
Kivvuunuddwa Charles Kizindo


text:
ESSANYU nga Maama Lususu ayanjula omulenzi we mu maka ga bakadde be ate lyaggweredde mu maziga bwe yatulise n’akaaba nnyina n’amuwoayawoaya ate bombi ne...
Ebyana biwala biraze emibiri ku mukolo gw'okuggulawo omwoleso gwa Bride and Groom ogutegekeddwa Vision Group ku kibangirizi kya UMA e Lugogo.
ENTEEKATEEKA z’omwoleso gw’ebyemikolo n’embaga (Bride and Groom Expo) ziri mu ggiya.
OMUGAGGA w’oku Nabugabo, Steven Ssebadduka nga maneja wa kkampuni ya Bob Auto Spare Parts ku luguudo lwa Nabugabo mu Kampala yalaze amaanyi bwe yabadde...
OMUKOLO gwaffe ogw’okwanjula sirigwerabira! Nze Catherine Namirembe Mbaziira.
INNOCENT Tegusulwa owa ‘Toli Mwavu’ mutwe gwo gwe mwavu akubye embaga ey’ekiroodi Bannaddiini ne bamukubiriza okukuuma obufumbo buno nga bunywevu.
OMUSUMBA Robert Kayanja owa Lubaga Miracle Centre agasse abagole emigogo 280 n’agatta ne Kapere n’ekimyula kye.
“NZE faama ono ye nnimiro yange naye kati mweyitira Malayika….” bwatyo omuyimbi Ykee Benda eyakuyimbira ‘Farmer’ ne Sheebah Karungi kati alina ‘Eva’ olukutte...
Embaga z'abasomi ba Bukedde
Museveni yagambye nti abafumbo abakolera awamu basobola okukwatagana obulungi n’okuvuganya nga kino kiyamba okwongera amaanyi mu nfuna yaabwe.
19 Oct 2018
19 Oct 2018
19 Oct 2018
19 Oct 2018
19 Oct 2018


text:
Minisitule y’ebyettaka yeyasazzewo bweti olunaku lw’eggulo oluvanyuma lw’okuwuliriza okusaba okwatwalibwayo ekitongole ky’ebyettaka mu Buganda (Buganda Land Board) ng’ettaka lino bweriri ery’Obwanamasole n’olwekyo nga tewali muntu akkirizibwa kubeerako na kyapa.
Joseph Kibande nga y’akulira okuwandiisa ebyapa mu Minisitule eno yategezezza nti bekenenyeza amateeka n’ebiwandiiko byonna ebikwata ku ttaka lino nebakizuula nti lya Bwakabaka bwebatyo nebasalawo okusazaamu ekyapa kya Kibuule.
“Okusinzira ku biwandiiko byetwekenenyeza ebyakolebwa mu 1923 ng’ekyapa ky’ettaka lino kya Bwakabaka, ekyapa Minisita Kibuule kyeyali afunye ku ttaka lino nekisazibwamu. Mu ngeri y’emu abalala bonna abalina ebyapa ku ttaka lino, balina okubikomyawo kubanga babirina mu bukyamu,” Kibande bweyategezezza oluvanyuma lw’ensisinkano y’enjuuyi zombie eyabadde ku kitebe kya minisitule eno.
Kibuule nga ye Minisita Omubeezi ow’amazzi era Omukiise wa Mukono North, ku ttaka ly’Obwanamasole lino, yali yafunako ekyapa ekiweza yiika 85 lyegula ku Musa Kateregga ng’ono agamba nti ettaka eryo lyamuweebwa Namasole Sarah Natoolo.
Bannamateeka b’enjuuyi zombi okwabadde Deo Kalikumutima (BLB)ne Ambrose Tebyasa babadde mu nsisinkano eno era ng’okusalawo kuno kwasanyusizza abatuuze abali ku ttaka lino, Minisita Kibuule babadde agobaganya nga bagamba anti amazima gatuukiddwako.
Kino okutuukibwako, wabaddewo enteseganya eziwerako ku nsonga z’ettaka lino ng’okwasembayo kwabaddeyo ku lwa January 31,2018 buli luuyi nerusabibwa okuleeta ebiwandiiko ebituufu ebiraga nti lwe lunanyinni ttaka lino era okusinzira ku mwogezi wa BLB Denis Bugaya, Minisitule yagenze okumaliriza okwekenenya ng’Obwakabaka bwebulina ekyapa ekituufu.


text: 1 Kabaka Dawudi yali akuze+ era ng’akaddiye nnyo, era wadde baamubikkanga bulangiti, teyabugumbanga.2 Awo abaweereza be ne bamugamba nti: “Ka banoonyeze mukama waffe kabaka omuwala embeerera anaamuweerezanga era anaamulabiriranga; aneebakanga mu kifuba kyo mukama waffe kabaka asobole okubuguma.”3 Ne banoonya omuwala alabika obulungi mu nsi yonna eya Isirayiri, ne bafuna Abisaagi+ Omusunamu+ ne bamuleeta eri kabaka.4 Omuwala oyo yali alabika bulungi nnyo, era yalabiriranga kabaka era n’amuweerezanga, naye kabaka teyeegattako naye.5 Mu kiseera ekyo, Adoniya+ mutabani wa Kaggisi yali yeegulumiza ng’agamba nti: “Ŋŋenda kuba kabaka!” Yafuna eggaali n’abeebagazi b’embalaasi era n’abasajja 50 abaali ab’okuddukiranga mu maaso ge.+6 Naye kitaawe yali tamutuukirirangako kumubuuza* nti: “Lwaki okoze bw’otyo?” Adoniya yali alabika bulungi nnyo, era maama we yamuzaala nga Abusaalomu yamala dda okuzaalibwa.7 Adoniya yateesa ne Yowaabu mutabani wa Zeruyiya awamu ne Abiyasaali+ kabona, ne bamuyamba era ne bamuwagira.+8 Naye Zadooki+ kabona, Benaya+ mutabani wa Yekoyaada, nnabbi Nasani,+ Simeeyi,+ Leeyi, n’abalwanyi ba Dawudi abazira,+ tebaawagira Adoniya.9 Oluvannyuma Adoniya yaweerayo ssaddaaka+ z’endiga n’ente n’ensolo eza ssava okumpi n’ejjinja eriyitibwa Zokeresi, eririraanye Eni-rogeri, era n’ayita baganda be bonna batabani ba kabaka n’abasajja ba Yuda abaali abaweereza ba kabaka.10 Naye teyayita nnabbi Nasani, ne Benaya, n’abalwanyi abazira, ne Sulemaani muganda we.11 Awo Nasani+ n’agamba Basu-seba,+ nnyina wa Sulemaani,+ nti: “Tonnakiwulirako nti Adoniya+ mutabani wa Kaggisi afuuse kabaka, nga ne mukama waffe Dawudi talina ky’akimanyiiko?12 Kale nno jjangu nkuwe amagezi, owonye obulamu bwo n’obulamu bwa mutabani wo Sulemaani.+13 Genda eri Kabaka Dawudi omugambe nti, ‘Mukama wange kabaka, si ggwe walayirira omuweereza wo ng’ogamba nti: “Mutabani wo Sulemaani y’anaaba kabaka nga nze nvuddewo, era y’anaatuula ku ntebe yange ey’obwakabaka”?+ Kati olwo lwaki Adoniya afuuse kabaka?’14 Bw’onooba ng’okyayogera ne kabaka, nange nja kuyingira, ŋŋambe kabaka nti ky’oyogera kituufu.”15 Awo Basu-seba n’agenda eri kabaka mu kisenge kye. Kabaka yali akaddiye nnyo, era Abisaagi+ Omusunamu ye yali amulabirira.16 Basu-seba n’akka ku maviivi n’avunnamira kabaka, kabaka n’amubuuza nti: “Oyagala nkukolere ki?”17 Basu-seba n’amuddamu nti: “Mukama wange, ggwe walayirira omuweereza wo mu linnya lya Yakuwa Katonda wo nti, ‘Mutabani wo Sulemaani y’anaaba kabaka nga nze nvuddewo, era y’anaatuula ku ntebe yange ey’obwakabaka.’+18 Naye laba! Adoniya afuuse kabaka, nga mukama wange kabaka talina ky’akimanyiiko.+19 Awaddeyo ente nga ssaddaaka n’ensolo eza ssava, n’endiga mu bungi, era ayise batabani ba kabaka bonna, ne Abiyasaali kabona, ne Yowaabu omukulu w’eggye,+ naye omuweereza wo Sulemaani tamuyise.+20 Mukama wange kabaka, Abayisirayiri bonna batunuulidde ggwe obabuulire oyo agenda okutuula ku ntebe ya mukama wange kabaka nga ggwe ovuddewo.21 Bw’otookole bw’otyo, mukama wange kabaka bw’anaagalamizibwa awamu ne bajjajjaabe, nze ne mutabani wange Sulemaani tujja kutwalibwa ng’ab’enkwe.”22 Bwe yali ng’akyayogera ne kabaka, nnabbi Nasani n’ayingira.+23 Amangu ago ne bagamba kabaka nti: “Nnabbi Nasani wuuno azze!” Awo n’agenda mu maaso ga kabaka n’avunnama era ne yeeyala wansi.24 Nasani n’agamba nti: “Mukama wange kabaka, wagamba nti, ‘Adoniya y’anaaba kabaka nga nze nvuddewo, era nti y’anaatuula ku ntebe yange ey’obwakabaka’?+25 Kubanga olwa leero agenze okuwaayo ssaddaaka+ ez’ente n’endiga n’ensolo eza ssava mu bungi, era ayise batabani ba kabaka bonna, n’abakulu b’eggye, ne Abiyasaali kabona;+ era bali eyo balya era banywera wamu naye, era bagamba nti, ‘Kabaka Adoniya awangaale!’26 Naye nze omuweereza wo, ne Zadooki kabona, ne Benaya+ mutabani wa Yekoyaada, ne Sulemaani omuweereza wo, tatuyise.27 Mukama wange kabaka y’akkirizza kino okubaawo, n’atagamba muweereza we oyo agwanidde okutuula ku ntebe ya mukama wange ey’obwakabaka ng’avuddewo?”28 Kabaka Dawudi n’amuddamu nti: “Mumpitire Basu-seba.” Awo Basu-seba n’ayingira n’ayimirira mu maaso ga kabaka.29 Kabaka n’alayira ng’agamba nti: “Nga Yakuwa bw’ali omulamu eyannunula mu nnaku yange yonna,+30 nga bwe nnakulayirira mu linnya lya Yakuwa Katonda wa Isirayiri nga ŋŋamba nti, ‘Mutabani wo Sulemaani y’anaaba kabaka nga nze nvuddewo, era y’anadda mu kifo kyange n’atuula ku ntebe yange ey’obwakabaka!’ ekyo kye ŋŋenda okukola olwa leero.”31 Awo Basu-seba n’avunnama era ne yeeyala wansi mu maaso ga kabaka n’agamba nti: “Mukama wange Kabaka Dawudi awangaale!”32 Amangu ago Kabaka Dawudi n’agamba nti: “Mumpitire Zadooki kabona, ne nnabbi Nasani, ne Benaya+ mutabani wa Yekoyaada.”+ Awo ne bajja mu maaso ga kabaka.33 Kabaka n’abagamba nti: “Mugende n’abaweereza ba mukama wammwe, mwebagaze mutabani wange Sulemaani ennyumbu yange,*+ mumuserengese e Gikoni.+34 Awo Zadooki kabona ne nnabbi Nasani bajja kumufukako amafuta+ okuba kabaka wa Isirayiri; era mujja kufuuwa eŋŋombe mugambe nti, ‘Kabaka Sulemaani awangaale!’+35 Mujja kumugoberera ng’akomawo, era ajja kuyingira atuule ku ntebe yange ey’obwakabaka; y’ajja okuba kabaka mu kifo kyange, era nja kumutongoza ng’omukulembeze wa Isirayiri ne Yuda.”36 Awo Benaya mutabani wa Yekoyaada n’addamu kabaka ng’agamba nti: “Amiina! Yakuwa Katonda wa mukama wange kabaka k’akikakase.37 Nga Yakuwa bwe yabanga ne mukama wange kabaka, era bw’atyo abeerenga ne Sulemaani,+ era agulumize entebe ye ey’obwakabaka n’okusinga eya mukama wange Kabaka Dawudi.”+38 Awo kabona Zadooki, nnabbi Nasani, ne Benaya+ mutabani wa Yekoyaada, n’Abakeresi, n’Abaperesi,+ ne baserengeta ne beebagaza Sulemaani ennyumbu ya Kabaka Dawudi,+ ne bamutwala e Gikoni.+39 Zadooki kabona n’aggya ejjembe ly’amafuta+ mu weema+ n’afuka amafuta ku Sulemaani,+ ne bafuuwa eŋŋombe, abantu bonna ne baleekaana nga bagamba nti: “Kabaka Sulemaani awangaale!”40 Awo abantu bonna ne bamugoberera ne bambuka nga bafuuwa endere era nga bajaganya nnyo. Baali baleekaana nnyo, ne kiba nti ensi yatuuka n’okukankana.+41 Adoniya n’abo bonna be yali ayise baawulira oluyoogaano olwo nga bamaze okulya.+ Yowaabu olwawulira eŋŋombe, n’agamba nti: “Oluyoogaano olwo oluli mu kibuga luva ku ki?”42 Bwe yali ng’akyayogera, Yonasaani+ mutabani wa kabona Abiyasaali n’ajja. Adoniya n’amugamba nti: “Yingira, kubanga oli musajja mulungi,* era oteekwa okuba ng’amawulire g’oleese malungi.”43 Naye Yonasaani n’agamba Adoniya nti: “Nedda! Mukama waffe Kabaka Dawudi afudde Sulemaani kabaka.44 Kabaka atumye Zadooki kabona, ne nnabbi Nasani, ne Benaya mutabani wa Yekoyaada, n’Abakeresi, n’Abaperesi ne bagenda ne beebagaza Sulemaani ennyumbu ya kabaka.+45 Ate era Zadooki kabona ne nnabbi Nasani bamufuseeko amafuta e Gikoni okuba kabaka. Bwe bamaze ne bavaayo ne bambuka nga bajaganya, era ekibuga kyonna kirimu oluyoogaano. Ago ge maloboozi ge muwulidde,46 ate era Sulemaani amaze okutuula ku ntebe y’obwakabaka.47 N’ekirala, abaweereza ba kabaka bazze ne bayozaayoza mukama waffe Kabaka Dawudi nga bagamba nti, ‘Katonda wo k’afuule erinnya lya Sulemaani ery’ekitiibwa ennyo okusinga eriryo, n’entebe ye ey’obwakabaka k’agigulumize okusinga eyiyo!’ Awo kabaka n’avunnama ku kitanda kye.48 Ate era kabaka agambye nti, ‘Yakuwa Katonda wa Isirayiri atenderezebwe, ataddewo olwa leero omuntu ow’okutuula ku ntebe yange ey’obwakabaka nga ndaba!’”49 Abo bonna Adoniya be yali ayise ne batya nnyo, ne bayimuka, buli omu n’akwata lirye.50 Adoniya naye yatya nnyo olwa Sulemaani, bw’atyo n’ayimuka n’agenda ne yeekwata ku mayembe g’ekyoto.+51 Awo ne bagamba Sulemaani nti: “Adoniya atidde nnyo Kabaka Sulemaani, era yeekutte ku mayembe g’ekyoto, ng’agamba nti, ‘Kabaka Sulemaani asooke andayirire nti tajja kutta muweereza we n’ekitala.’”52 Awo Sulemaani n’agamba nti: “Bw’aneeyisa mu ngeri esaanira, tewali luviiri lwe na lumu lujja kugwa ku ttaka; naye ekintu ekibi bwe kinaazuulibwa mu ye,+ ajja kufa.”53 Awo Kabaka Sulemaani n’atumya bamuggye ku kyoto. Adoniya n’ajja n’avunnamira Kabaka Sulemaani, oluvannyuma Sulemaani n’amugamba nti: “Genda ewuwo.”